text: ஆவாரை (), ஆவிரை அல்லது மேகாரி (Cassia auriculata) என்பது ஒரு மருத்துவ மூலிகைப் பயன்பாடுடைய ஒரு தாவரமாகும். இது ஒரு சங்க கால மலராகும். தீரும் நோய்கள் நீரிழிவு, மேக நோய்கள், நீர்கடுப்பு, உள்ளங்கால் எரிச்சல், சிறுநீர் எரிச்சல், வெள்ளைப்படுதல் போன்ற நோய்களுக்கான மருத்துவத்திற்கு பயன்படுகிறது. ஆவாரை இலையை பாசிப்பருப்பு, பூலாங்கிழங்கு ஆகியவற்றுடன் சேர்த்து அரைத்து உடலிற் பூசிக் குளித்துவர உடல் அரிப்பு, உடல் வெப்பம் ஆகியவை குறையும். ”ஆவாரை பூத்திருக்கச் சாவாரைக் காண்பதுண்டோ ?” என்பது சித்த மருத்துவப் பழமொழி. தைப்பொங்கலில் ஆவிரை என்பது இக்காலத்தில் ஆவாரம்பூ என வழங்கப்படுகிறது. தைப்பொங்கல் கொண்டாட்டத்தின்போது காப்புக் கட்டுவதற்கும், மாட்டுப்பொங்கலன்று மாடுகளுக்கு மாலை கட்டுவதற்கும், வீடுகளுக்குத் தோரணம் கட்டுவதற்கும் ஆவாரம்பூவை இக்காலத்திலும் பயன்படுத்துகின்றனர். சங்க காலத்தில் மடல்-மா ஏறி வருகையில் பயன்படுத்தப்பட்ட இந்தப் பூ தைப்பொங்கல் விழாவில் பயன்படுத்தப்படும் பூவாக மாறியுள்ளது. சங்கநூல் குறிப்புகள் தொல்காப்பியர் இந்த மரவினத்தைக் குறிப்பிடுகிறார். ஆவிரை என்னும் மரப்பெயர் அதன் பகுதிகளைக் குறிக்கும்போது ஆவிரங்கோடு, ஆவிரஞ்செதிள் (பட்டை), ஆவிரந்தோல், ஆவிரம்பூ – என வரும் என்கிறார் குறிஞ்சிப்பாட்டில் தொகுக்கப்பட்டுள்ள 99 வகையான மலர்களில் ஒன்றாக இது குறிப்பிடப்பட்டுள்ளது. தலைவியை அவளது பெற்றோர் அவள் விரும்பும் தலைவனுக்குத் தர மறுத்தால் ஊரில் மடலூர்ந்து வந்து பெறப்போவதாக அந்தத் தலைவன் குறிப்பிடுகிறான். பனைமட்டைகளால் குதிரை செய்வானாம். அதற்கு ஆவிரம்பூ மாலை சூட்டுவானாம். இன்னாள் இவ்வாறு வரச்செய்தாள் என எழுதி அதன்மேல் வைத்திருப்பானாம். இதனைப் பார்க்கும் ஊரார் அந்தத் தலைவன்-தலைவியரைக் கூட்டுவிப்பார்களாம். மடல்மா மேல் வரும் ஒருவன் அக்குதிரைக்கு மயில்பீலி, பூளாப் பூ, ஆவிரை (ஆவாரம்பூ) ஆகியவற்றைச் சூட்டியிருந்தானாம். ஆவிரை மலரையும் எருக்க மலரையும் சேர்த்துக் கட்டிய மாலையை அவன் அணிந்திருந்தானாம். காதலர் இருவர் ஆவிரை மலர்மாலை அணிந்துகொண்டு பல ஊர் மன்றங்களில் இன்னிசை முழங்க ஆடினார்களாம். ஆவிரை மலர் காடு அடிக்குறிப்பு மூலிகைகள் குறிஞ்சிப் பாட்டில் வரும் மலர்கள்


(IED )விட (I D )பலமானது; மோடி| Dinamalar Updated : ஏப் 23, 2019 21:23 | Added : ஏப் 23, 2019 09:21 | கருத்துகள் (53) காந்திநகர்: வாக்காளர்கள் அடையாள அட்டை (I D ) என்பது , சக்தி வாய்ந்த வெடி மருந்தை (IED ) விட பலமானது. அனைவரும் தவறாமல் ஓட்டளிக்க வேண்டும் என பிரதமர் மோடி கேட்டு கொண்டார்.நாடு முழுவதும் இன்று3ம் கட்ட தேர்தலில் 13 மாநிலங்கள்,2யூனியன் பிரதேசங்களில் ஓட்டுப்பதிவு நடந்தது. பிரதமர் மோடியின் சொந்த மாநிலமான குஜராத்திலும் இன்று ஓட்டுப்பதிவு நடந்தது. இங்கு உள்துறை அமைச்சர் காந்திநகர்: வாக்காளர்கள் அடையாள அட்டை (I D ) என்பது , சக்தி வாய்ந்த வெடி மருந்தை (IED ) விட பலமானது. அனைவரும் தவறாமல் ஓட்டளிக்க வேண்டும் என பிரதமர் மோடி கேட்டு கொண்டார். நாடு முழுவதும் இன்று3ம் கட்ட தேர்தலில் 13 மாநிலங்கள்,2யூனியன் பிரதேசங்களில் ஓட்டுப்பதிவு நடந்தது. பிரதமர் மோடியின் சொந்த மாநிலமான குஜராத்திலும் இன்று ஓட்டுப்பதிவு நடந்தது. இங்கு உள்துறை அமைச்சர் ராஜ்நாத்சிங், பா.ஜ., தலைவர் அமித்ஷா ஆகியோர் முக்கிய வேட்பாளர்கள். இனிப்பு ஊட்டிய தாய் 3 வது கட்ட லோக்சபா தேர்தல் நடக்கும் குஜராத் மாநிலத்திற்கு இன்று பிரதமர் மோடி சென்றார். காந்திநகருக்கு சென்ற பிரதமர் அவரது தாயார் ஹீராபென்னை சந்தித்து ஆசி பெற்றார். மோடிக்கு தாயார் ஆசி வழங்கி இனிப்பு ஊட்டினார். மோடியும் தாயாருக்கு இனிப்பை ஊட்டி விட்டார். தொடர்ந்து மோடி ஆமதாபாத் புறப்பட்டு சென்றார். அங்குள்ள ஓட்டுச்சாவடிக்கு சென்று ஓட்டளித்தார். முன்னதாக ஓட்டுச்சாவடியில் அமித்ஷா குடும்பத்தினர் மோடியை வரவேற்றனர். அமித்ஷாவின் பேத்தியை பிரதமர் தூக்கி கொஞ்சினார். மோடியை காண அப்பகுதி மக்கள் திரளாக கூடியிருந்தனர். மோடியை பார்த்து கையசைத்து ஆரவாரமாக வரவேற்றனர். மோடி, மோடி என மக்கள் கோஷங்கள் எழுப்பினர். நான் ஒரு அதிர்ஷ்டசாலி ஓட்டளித்த பின்னர் பிரதமர் மோடி ஜீப்பில் ஏறி நின்றவாறு நிருபர்களுக்கு பேட்டி அளித்தார். அவர் கூறியதாவது: இந்தியாவில் நடக்கும் ஜனநாயக திருவிழாவில் நான் ஒரு வாக்காளராக எனது கடமையை நிறைவேற்றினேன். சொந்த தொகுதியில் ஓட்டளித்த நான் ஒரு அதிர்ஷ்டசாலி. இது எனக்கு கிடைத்த அரிய வாய்ப்பு. அனைவரும் தவறாமல் ஓட்டளிக்க வேண்டும். இந்திய வாக்காளர்கள் அறிவில் சிறந்தவர்கள். அனைவரும் வளமான ஒளிமயமான எதிர்காலத்திற்கு சிந்தித்து ஓட்டளிக்க வேண்டும். ஜனநாயகத்தில் ஓட்டு அடையாளம் பெரும் ஆயுதம் ஆகும். வாக்காளர்கள் அடையாள அட்டை (I D ), சக்தி வாய்ந்த வெடி மருந்தை (IED )விட பலமானது. ஓட்டளிக்கும்போது கும்பமேளாவில் நீராடினால் தூய்மை அடைவது போல் ஒரு உணர்வு வரும். பயங்கராவதிகளுக்கு ஆயுதம் போல் வாக்காளர்களுக்கு வலுவானது ஓட்டு உரிமை. இதன் வலுவை உணர்ந்து சரியாக பயன்படுத்த வேண்டும். இவ்வாறு பிரதமர் கூறினார். Related Tags நான் அதிர்ஷ்டசாலி மோடி பிரதமர் தேர்தல் ஓட்டு 3ம் கட்ட தேர்தல்: 63.24 சதவீத ஓட்டுப்பதிவு (10) சைக்கிளுக்கு ஓட்டு கேட்ட அதிகாரிக்கு அடி(6)


source: fineweb

text: மனப்பாடம் செய்தல் மனப்பாடம் செய்தல் (Rote learning) ஒரு கற்கும் முறை ஆகும். இந்த முறையில் கற்பவர் திரும்ப-திரும்ப, கற்க வேண்டியதைக் கேட்பார் அல்லது படிப்பார். நினைவாற்றல் இந்த முறையின் அடிப்படை ஆகும். பொருளடக்கம் மனப்பாடம் செய்தலும் புத்தியை தீட்டி யோசித்தலும்[தொகு] மனப்பாடம் செய்தல் படித்த அல்லது கேட்ட ஒன்றை நினைவுக்கு கொண்டு வர மிகவும் பயன்படும். எடுத்துக்காட்டாக இது தொலைபேசி எண்ணை நினைவுக்கு கொண்டு வரும். இந்த முறை அடிப்படை கற்றலுக்கு மிகவும் பயன்படும். இது சிறு வயதில் பெருக்கல் அட்டை, எழுத்துக்கள், எண்கள் ஆகியவற்றை கற்க இன்றியமையாததாகும். கணித வாய்ப்பாடுகளையும், வேதியியல் வாய்ப்பாடுகளையும் நினைவுக்கு கொண்டு வர இம்முறை பயன்படுகிறது. புதிய பாடத்திட்டங்கள் இந்த வாய்பாடுகள் எவ்வாறு வருகின்றன என்று மாணவர்கள் அறிய வழி வகுக்கின்றன. இந்த முறை ஒரு பாடத்தை அடிப்படையாக கற்க பயன்படுகிறது; ஆனால் பாடத்தின் ஆழத்தில் சென்று படிக்க பயன்படுவதில்லை. மனப்பாடம் செய்தவர்கள் தாங்கள் எழுதியதை அல்லது படித்ததை புரிந்து கொண்டதாக தவறான கண்ணோட்டம் கொள்ள வாய்ப்புள்ளது. இந்த முறை மேலைநாடுகளின் புதிய பாட திட்டங்களில் தவிர்க்க முயற்சிக்கப்பட்டாலும் கணிதத்தில் மனப்பாடத்திற்கு அவசியம் இருப்பது ஏற்கப்பட்டுள்ளது. நிறைய தகவல்களை மனப்பாடமாக வைத்திருப்போர் நல்ல முறையில் முடிவுகள் எடுக்கும் திறமை வாய்ந்தோராக உள்ளனர் என்ற கருத்தும் முன்வைக்கப்படுகின்றது. உதாரணமாக தமிழக முன்னாள் முதல்வர் காமராஜரின் முடிவெடுக்கும் திறமைக்கு அவரது சிறந்த மனப்பாடத்திறமை காரணமாகக் கூறப்படுகின்றது.[1] பாடல் முறையில் அமைந்திருக்கும் கணித சூத்திரங்கள், சிற்ப சாத்திரங்கள், வர்ம சூத்திரங்கள், களரி அடி முறைகள் என பலவும் மனப்பாடம் செய்ய முற்காலத்தில் சுலபமாக இருந்ததால் நினைவுக்குக் கொணர எளிதாக அமைந்தன.ஆங்கிலேயரின் உரைநடைக் கல்விமுறை இத்திறமையை வழக்கொழித்தது எனும் குற்றச்சாட்டும் உள்ளது.[2] நாடுகளும் கலாச்சாரங்களும் பின்பற்றுபவை[தொகு] இந்த மனப்பாடம் செய்தல் முறை இந்தியா,பிரேசில்,பாகிஸ்தான்,சீனா,மலேசியா,சிங்கப்பூர்,ஜப்பான்,ரோமானியா,இத்தாலி,துருக்கி ஆகிய நாடுகளின் பள்ளிகளில் பின்பற்றப்படுகிறது. இந்த நாடுகளில் உள்ள மாணவர்கள் உலக அளவில் நடக்கும் தேர்வுகளில் நல்ல மதிப்பெண்களை பெறுவர்.சீனாவில் இந்த முறை மிகவும் பாராட்டப்படும். இந்த முறை இந்தியாவில் மிகுதியாக பின்பற்றப்படுகிறது. குறிப்பாக மாணவர்கள் பெருக்கம் அட்டைகளையும், பாடல்களையும் படிக்க வேண்டும். உதாரணத்திற்கு, தமிழ் மாணவர்கள் திருக்குறளை மனப்பாடம் செய்ய வேண்டும். மனப்பாடம் முறையை ஒழிக்க எடுத்த நடவடிக்கைகள்[தொகு] அமெரிக்கா[தொகு] அமெரிக்காவில் என்.சி.டி.எம்(NCTM) என்ற அரசாங்க உறுப்பு தம் மாணக்கர்கள் சுறுசுறுப்பாக கற்கவும், நன்றாக ஆராயவும் வழி வகுக்கின்றன. கணிதத்திலும் அறிவியலிலும் பெருக்கல் அட்டைகளையும், நீர் கொதிக்கும் வெப்பம் ஆகியவற்றை மாணவர்கள் மனப்பாடம் செய்ய வேண்டுமா என்ற கேள்வி நீடித்து வருகிறது. இந்தியா[தொகு] 2009 ஆம் ஆண்டு இறுதியில் 3 இடியட்ஸ் என்ற படம் வெளியானது. இதில் இந்திய நாட்டின் கல்வி பிரச்சனைகள் காட்டப்பட்டன. இதைத் தொடர்ந்து மத்திய மந்திரியான கபில் சிபல் பல நடவடிக்கைகளை எடுத்தார். குறிப்பாக சி.பி.எஸ்.சி(CBSE) என்ற மத்திய பாடத் திட்டத்தில் பல மாற்றங்களை மனப்பாடம் முறையை ஒழிக்கக் கொண்டு வந்தார். ஆனாலும், இம்முறைகள் இந்திய மாநில பாடத்திட்டங்களில் குறைவான மாற்றங்களையே கண்டன. மதங்கள்[தொகு] இம்முறை பல மதங்களில் இடம் பெறுகின்றது. இந்திய மதங்களான இந்து மதத்திலும், புத்த மதத்திலும் இடம் பெறுகின்றது. முஸ்லிம் மாணவர்கள் இம்முறையில் குரானை கற்கின்றனர். யூதர்களும், கிறிஸ்துவர்களும் இம்முறையில் தங்கள் மதப்புதங்கங்களைக் கற்கின்றனர். இம்முறை புத்தகங்கள் தோன்றியதற்கு முன் மத சட்டங்களையும், தகவல்களையும் ஒரு தலைமுறையிலிருந்து அடுத்த தலைமுறைக்கு கொண்டு செல்ல வழி வகுத்தது. கணிதம்[தொகு] இம்முறை கணித வாய்ப்பாடுகளை கற்க மிகவும் பயன்படுகின்றன. குறிப்பாக மனப்பாடம் செய்தலும், புத்தியைத் தீட்டி யோசித்தலும், அவற்றால் பெற்ற முடிவுகளும், கணித பாடத்தை முழுமையாக கற்க இன்றியமையாததாகக் கருதப்படுகின்றன. இசை[தொகு] வேதங்களும்,வேதத்தின் பகுதியான உபநிடதங்களும், தமிழ் இலக்கியங்களும் இம்முறையில் கற்கப்பட்டன. ஒரு இசையை தொடர்ந்து கேட்டால் அந்த இசை கேட்பவர் மனதில் பதிந்து விடும்.


source: wikipedia

text: திருத்தந்தை புனித இரண்டாம் அருள் சின்னப்பர் (Pope St. John Paul II), ( - யோவான்னெஸ் பாவுலுஸ் II), கத்தோலிக்க திருச்சபையின் 264வது திருத்தந்தை ஆவார். இவர் 26 ஆண்டுகள், 168 நாட்கள் கத்தோலிக்க திருச்சபையின் தலைவராக பணியாற்றினார். இதுவரை பணியாற்றிய திருத்தந்தையர்களில் போலந்து நாட்டைச் சேர்ந்த முதலாவது திருத்தந்தை இவராவர். மேலும் 1520க்கு பின்னர் இத்தாலியர் அல்லாத ஒருவர் திருத்தந்தையானதும் இதுவே முதற்தடவையாகும். இவர் 1978ஆம் ஆண்டு அக்டோபர் 16ம் நாள் பதவியேற்றார். வரலாற்றில் நீண்ட காலம் இப்பதவி இருந்தவர்களில் இரண்டாம் இடம் பிடித்தவர். இவர் 1340 பேருக்கு அருளாளர் பட்டமும், 483 பேருக்கு புனிதர் பட்டமும் அளித்துள்ளார். இது, இவருக்கு முன், ஐந்து நாற்றாண்டுகளாக இருந்த எல்லா திருத்தந்தையர்களின் கூட்டு எண்ணிக்கையை விட அதிகமாகும். இவர் 20-ஆம் நூற்றாண்டின் மிக முக்கிய தலைவர்களுல் ஒருவராக போற்றப்படுகின்றார். தம் 26 ஆண்டு ஆட்சிகாலத்தில் இவர் 129 நாடுகளுக்கு பயணம் செய்துள்ளார். தம் தாய்மொழியான போலியம் மட்டுமல்லாமல் இத்தாலியம், பிரெஞ்சு, ஜேர்மன், ஆங்கிலம், எசுப்பானியம், போர்த்துக்கீசம், உக்குரேனிய மொழி, ரஷ்யன், குரோவாசிய மொழி, எஸ்பெராண்டோ, பண்டைய கிரேக்கம் (Ancient Greek) மற்றும் இலத்தீன் மொழிகள் இவருக்குத் தெரிந்திருந்தன. வாழ்க்கைக் குறிப்பு 1920ம் ஆண்டு மே 18ம் தேதி போலந்தின் வாதோவிச்சில் பிறந்த கரோல் யோசேப் வொய்த்திவா என்ற பெயர் கொண்ட திருத்தந்தை இரண்டாம் ஜான் பால் (யோவான் பவுல்), 1929இல் எமிலியா என்ற தமது தாயை இழந்தார். தமது ஒரே சகோதரரான மருத்துவர் எட்மண்டை 1932இல் இழந்தார். இராணுவ அதிகாரியான தனது தந்தையை 1941இல் இழந்தார். செருமனிய நாத்சிகளின் ஆக்கிரமிப்பால் போலந்தில் பல்கலைக்கழகம் 1939இல் மூடப்பட்டது. எனவே செருமனிக்கு நாடு கடத்தப்படுவதைத் தவிர்க்கும் நோக்கத்திலும் தனது பிழைப்புக்காகவும் முதலில் சுண்ணாம்புக்கல் அகழ்விடத்திலும் பின்னர் சொல்வாய் நகரில் வேதித் தொழிற்சாலையிலும் வேலை செய்தார். இரண்டாம் உலகப் போருக்குப் பின்னர் கல்விப்படிப்பை மீண்டும் தொடர்ந்து 1946இல் குருவானார். 1964இல் கிராக்கோவ் பேராயராகவும் 1967இல் கர்தினாலாகவும் உயர்த்தப்பட்டார். 1978ஆம் ஆண்டு அக்டோபர் 16இல் திருத்தந்தையாகத் தேர்ந்தெடுக்கப்பட்ட கர்தினால் கரோல் யோசேப் வொய்த்திவா, அச்சமயம் இரண்டாம் ஜான் பால் என்ற பெயரைத் தெரிவு செய்தார். 2005 ஏப்ரல் 2ஆம் நாள் காலமானார். இரண்டாம் அருள் சின்னப்பரின் பயணங்கள் அருளாளர் பட்டம் திருத்தந்தை இரண்டாம் யோவான் பவுல் இறந்த சிறிது காலத்திற்குள்ளேயே அவருக்குப் புனிதர் பட்டம் அளிப்பதற்கான விசாரணை தொடங்கியது. வழக்கமாக இவ்வகையான விசாரணை தொடங்குவது ஒருவரது இறப்புக்குப் பின் ஐந்து ஆண்டுகள் கழித்தே ஆகும். ஆனால், இரண்டாம் யோவான் பவுலை விரைவில் புனிதராகக் காண பொதுமக்கள் விரும்பியதைத் தொடர்ந்து திருத்தந்தை பதினாறாம் பெனடிக்ட் அந்த விசாரணை உடனடியாகத் தொடங்க ஆணையிட்டு, ஐந்து ஆண்டு தாமதக் காலம் வேண்டாமென்று விதிவிலக்கு அளித்தார். திருத்தந்தை பதினாறாம் பெனடிக்ட் 2009, திசம்பர் 19ஆம் நாள் திருத்தந்தை இரண்டாம் யோவான் பவுலை வணக்கத்திற்குரியவர் என்று அறிவித்தார். பிரான்சு நாட்டைச் சார்ந்த ஒரு கன்னியர் இரண்டாம் யோவானை நோக்கி மன்றாடியதைத் தொடர்ந்து பார்க்கின்சன் நோயிலிருந்து திடீரென குணம் பெற்றதை ஆராய்ந்த வத்திக்கான் பேராயம், அந்நிகழ்ச்சி இறையருளால் நிகழ்ந்ததே என்று அறிக்கையிட்டதைத் தொடர்ந்து, திருத்தந்தை பதினாறாம் பெனடிக்ட் 2011, மே மாதம் முதல் நாளன்று திருத்தந்தை இரண்டாம் யோவான் பவுலைஅருளாளர் நிலைக்கு உயர்த்தினார்.. புனிதர் நிலைக்கு உயர்த்தப்படுதல் திருத்தந்தை இரண்டாம் யோவான் பவுலுக்கு அருளாளர் பட்டம் அளிக்கப்பட்ட சில மணி நேரம் சென்ற உடனேயே, அவருடைய பரிந்துரையின் பயனாக ஒரு புதுமை நிகழ்ந்ததாக செய்தி வந்தது. கோஸ்தா ரிக்கா நாட்டு புளோரிபெத் மோரா என்ற பெண்மணிக்கு ஏற்பட்ட மூளை இரத்த அழற்சி, திருத்தந்தை இரண்டாம் யோவானை நோக்கி மன்றாடியதன் விளைவாக, அற்புதமான விதத்தில் மறைந்ததாகவும், அதற்கு மருத்துவர்களால் விளக்கம் தர இயலவில்லை என்றும் செய்தி வெளியானது. இந்த நிகழ்வை ஆய்ந்த வத்திக்கான் பேராயம் அதை ஒரு புதுமை என்று அறிக்கையிட்டது. 2013, சூலை மாதம் 4ஆம் நாள் திருத்தந்தை பிரான்சிசு ஆணைப்படி, திருத்தந்தை இரண்டாம் யோவான் பவுலுக்கு விரைவில் புனிதர் பட்டம் அளிக்கப்படும் என்று அறிவிக்கப்பட்டது. அதே தருணத்தில் திருத்தந்தை இருபத்திமூன்றாம் யோவான் புனிதராக அறிவிக்கப்படுவார் என்றும் தகவல் தரப்பட்டது. இரு திருத்தந்தையர்களுக்கும் புனிதர் பட்டம் 2014, ஏப்பிரல் 27ஆம் நாள் வழங்கப்பட்டது. இந்த நிகழ்ச்சி பல சிறப்பு அம்சங்களைக் கொண்டது. இரு திருத்தந்தையர் புனிதர்களாக அறிவிக்கப்படுதல் இரண்டாம் யோவான் பவுல், இருபத்திமூன்றாம் யோவான் ஆகிய இரு திருத்தந்தையருக்கும் ஒரே நாளில், ஒரே நிகழ்ச்சியின்போது புனிதர் பட்டம் வழங்கப்பட்டது ஒரு சிறப்பு நிகழ்வாயிற்று. அதுபோலவே திருத்தந்தை பிரான்சிசு தமக்கு முன் திருத்தந்தைப் பணியை ஆற்றி அப்பதவியிலிருந்து விலகிய முன்னாள் திருத்தந்தையான பதினாறாம் பெனடிக்டோடு இணைந்து பொதுமக்களுக்குமுன் திருப்பலி நிறைவேற்றி அந்நிகழ்ச்சியில் கலந்துகொண்டதும் வரலாற்றுச் சிறப்பானதாகும். திருச்சபைத் தலைவர்கள் மற்றும் திருப்பயணிகள் பங்கேற்பு புனிதர் பட்டம் வழங்குவதற்காகத் தேர்ந்துகொள்ளப்பட்ட நாள், 2014, ஏப்பிரல் 14, ஞாயிற்றுக் கிழமை கத்தோலிக்கருக்குச் சிறப்பான நாள். இயேசுவின் உயிர்த்தெழுதலுக்குப் பின் வருகின்ற அந்த ஞாயிற்றுக் கிழமைக்கு முந்திய மாலையில்தான் திருத்தந்தை இரண்டாம் யோவான் பவுல் இறந்தார். மேலும் பாஸ்கா காலத்தின் இரண்டாம் ஞாயிறான அந்த நாள் "இறை இரக்க ஞாயிறு" என்ற பெயரால் கொண்டாடப்பட வழிவகுத்தவர் இரண்டாம் யோவான் பவுல். புனிதர் பட்டமளிப்பு நிகழ்ச்சியின்போது மறையுரை ஆற்றிய திருத்தந்தை பிரான்சிசு, தமக்கு முன் திருத்தந்தைப் பணியை ஆற்றிய இரு புதிய புனிதர்களான திருத்தந்தையரின் சிறப்புகளையும் எடுத்துரைத்தார். அவர்கள் இருவரும் கடவுளின் இரக்கத்தை வலியுறுத்தினார்கள் என்று அவர் கூறினார். திருத்தந்தை இருபத்திரண்டாம் யோவான் வரலாற்றுச் சிறப்புமிக்க இரண்டாம் வத்திக்கான் பொதுச்சங்கத்தைக் கூட்டி (1962-1965), இருபதாம் நூற்றாண்டுத் திருச்சபையின் மறுமலர்ச்சிக்கு வழிவகுத்தார். திருத்தந்தை இரண்டாம் யோவான் பவுல் "குடும்பங்களை ஆதரித்து வளர்த்தார்." திருத்தந்தை பிரான்சிசு நிகழ்த்திய புனிதர் பட்டமளிப்பு விழாவில் அவரோடு முன்னாள் திருத்தந்தை பதினாறாம் பெனடிக்ட் கூட்டுப் பலி நிறைவேற்றினார். மேலும் உலகத்தின் பல பகுதிகளிலிருந்து வந்த சுமார் 150 கர்தினால்மார், 700 ஆயர்கள் மற்றும் 1000 குருக்களும் கலந்துகொண்டனர். புனிதர்களாக அறிவிக்கப்பட்ட இரு திருத்தந்தையர்களின் மீபொருள்கள் வெள்ளிப் பேழைகளில் கொண்டுவரப்பட்டு, மக்களின் வணக்கத்திற்கு வைக்கப்பட்டன. திருத்தந்தை யோவானின் உடல் புனித பேதுரு பெருங்கோவிலின் கீழ்க்கோவிலிலிருந்து மேற்கோவிலுக்குக் கொண்டுவரப்பட்டபோது அவருடைய உடலிலிருந்து எடுக்கப்பட்ட தோல் பகுதி அவருடைய மீபொருள் ஆனது. புதிய புனிதர்களின் மீபொருள்கள் திருத்தந்தை இரண்டாம் யோவானின் மீபொருளைக் கொண்டுவந்தவர் அவருடைய பரிந்துரையால் குணம் பெற்ற பிளோரிபெத் மோரா டியாஸ் என்னும் கோஸ்தா ரிக்கா நாட்டுப் பெண்மணி. அவர், திருத்தந்தை இரண்டாம் யோவான் பவுலின் உடலிலிருந்து, அவர் 2005இல் இறப்பதற்குமுன் மருத்துவப் பரிசோதனைக்காக எடுக்கப்பட்ட அவரது இரத்தம் அடங்கிய பேழை. புதிய புனிதர்களின் உருவங்கள் சித்தரிக்கப்பட்ட பிரமாண்டமான தொங்குதிரைகள் புனித பேதுரு பெருங்கோவிலின் முகப்பிலிருந்து தொங்கவிடப்பட்டிருந்தன. பீடத்தைச் சுற்றிலும் 30 ஆயிரம் மலர்கள் அணிசெய்தன. அம்மலர்களை எக்குவடோர் நாடு நன்கொடையாக அளித்திருந்தது. உலக நாடுகள் பங்கேற்பு சுமார் 500 ஆயிரம் திருப்பயணிகள் கோவில் வளாகத்திலும் அதன் முன் டைபர் நைதி நோக்கிச் செல்லும் பெருஞ்சாலையிலும் கூடி நின்று பங்கேற்றனர். போலந்து நாட்டவரான திருத்தந்தை இரண்டாம் யோவான் பவுலுக்கு வணக்கம் செலுத்த வந்திருந்த ஆயிரக்கணக்கான போலந்து திருப்பயணிகள் தம் நாட்டுக் கொடியை அசைத்தவண்ணம் நின்றனர். 93 உலக நாடுகள் மற்றும் பன்னாட்டு நிறுவனங்கள் இந்த புனிதர் பட்டமளிப்பு விழாவில் கலந்துகொள்ள பிரதிநிதிகளை அனுப்பியிருந்தன. அவற்றுள் 19 தூதுக்குழுக்கள் நாட்டு அதிபர்கள் தலைமையின்கீழும் 24 குழுக்கள் நாட்டுப் பிரதமர்களின் தலைமையின்கீழும் வந்தன. எசுப்பானியாவின் அரசரும் அரசியும், பெல்ஜியத்தின் முன்னாள் அரசியும் பங்கேற்றனர். உலகின் மிகப்பெரும் போப் சிலை போலந்தில் இவருடைய மிக உயரமான சிலை ஏப்ரல் 2013ல் திறந்து வைக்கப்பட்டது. 45 அடி உயரமும் 5,000 கிலோகிராம் எடையும் கொண்ட திருத்தந்தை இரண்டாம் ஜான் பாலின் இந்த சிலைதான் உலகிலேயே இவரின் மிக உயரமான சிலை என்பது குறிப்பிடத்தக்கது. இதற்கு முன்பு சிலியில் 40 அடி உயரமுடைய இவரின் சிலையே உலகில் மிகப்பெரியதாக இருந்தது. இந்த சிலை அமைக்க தொழிலதிபர் லெஸ்ஜெக் லைசன் என்பவர் முழு நிதியுதவியும் அளித்துள்ளார். 2010ஆம் ஆண்டில் குரோஷியா நாட்டுக்குத் தம் குடும்பத்துடன் சுற்றுலா சென்றார். அப்போது நீரில் மூழ்கி இவருடைய மகன் இறக்கும் நிலை ஏற்பட்டது. அந்த விபத்தில் இருந்து இவருடைய மகன் உயிர் பிழைத்தார். அதற்கு திருத்தந்தை இரண்டாம் ஜான் பாலின் பரிந்துரையே காரணம் என்று நம்பிய லைசன் அதற்கு நன்றி செலுத்தும் விதமாக உலகிலேயே மிக உயரமான ஜான் பாலின் சிலையை அமைக்க நிதியுதவி அளித்தார். அதன்படி போலந்தின் செஸ்டோகோவா என்ற இடத்தில் இந்த சிலையை செஸ்டோகோவா நகரின் பேராயர் வாட்சுவா தேபோ திறந்து வைத்தார். உலகிலேயே உயரமான இயேசு கிறித்துவின் சிலை உலகிலேயே இயேசு கிறித்துவின் மிக உயரமான சிலையும் போலந்து நாட்டில்தான் உள்ளது. 118 அடி உயரம் கொண்ட இச்சிலை 2011இல் ஸ்வீபோட்சின் நகரில் எழுப்பப்பட்டது. அருளாளர் பட்டமளிப்பின் படத்தொகுப்பு புனிதர் பட்ட நிகழ்ச்சி படத்தொகுப்பு ஆதாரங்கள் போலந்து திருத்தந்தையர்கள் போலந்து நபர்கள் 1920 பிறப்புகள் 2005 இறப்புகள் புனித பேதுரு பேராலய கல்லறைகள் போலந்தின் கிறித்தவப் புனிதர்கள் கிறித்தவ மெய்யியலாளர்கள்


5 இடங்களில் வேட்புமனு தாக்கல் செய்வதற்கு ஏற்பாடு முதல் நாளான நேற்று ஒருவரும் மனு தாக்கல் செய்யவில்லை | தஞ்சாவூர் - Dinakaran 5 இடங்களில் வேட்புமனு தாக்கல் செய்வதற்கு ஏற்பாடு முதல் நாளான நேற்று ஒருவரும் மனு தாக்கல் செய்யவில்லை 3/20/2019 3:05:21 AM தஞ்சை, மார்ச் 20: தஞ்சை நாடாளுமன்றம், சட்டமன்ற தொகுதி இடைத்தேர்தல் வேட்புமனு தாக்கல் செய்ய 5 இடங்கள் ஏற்பாடு செய்யப்பட்டுள்ளது. தஞ்சை நாடாளுமன்றம் மற்றும் தஞ்சை சட்டமன்ற தொகுதி இடைத்தேர்தல் ஏப்ரல் 18ம் தேதி நடக்கிறது. இதற்கான வேட்புமனு தாக்கல் நேற்று துவங்கியது. இதற்காக தஞ்சை மாவட்டத்தில் 5 இடங்களில் வேட்பு மனுதாக்கல் செய்ய ஏற்பாடு செய்யப்பட்டிருந்தது. தஞ்சை கலெக்டர் அலுவலகத்தில் மாவட்ட தேர்தல் நடத்தும் அதிகாரியான அண்ணாதுரை, உதவி தேர்தல் நடத்தும் அதிகாரிகளான தஞ்சை ஆர்டிஓ அலுவலகம், பட்டுக்கோட்டை ஆர்டிஓ அலுவலகம், தஞ்சை மாவட்டத்தில் உள்ள கும்பகோணம் ஆர்டிஓ அலுவலகத்தில் மயிலாடுதுறை நாடாளுமன்ற தொகுதியில் போட்டியிடும் வேட்பாளர்கள் வேட்புமனு தாக்கல் செய்யவும் என்று தஞ்சை நாடாளுமன்ற தொகுதிக்கும், மயிலாடுதுறை நாடாளுமன்ற தொகுதிக்கும் வேட்புமனு தாக்கல் செய்ய ஏற்பாடு செய்யப்பட்டிருந்தது. இதுதவிர தஞ்சை சட்டமன்ற தொகுதி இடைத்தேர்தலில் போட்டியிட விரும்புவோர் தஞ்சை ஆர்டிஓ அலுவலகத்தில் தேர்தல் நடத்தும் அதிகாரியான சுரேஷிடம் வேட்புமனு தாக்கல் செய்யவும், உதவி தேர்தல் நடத்தும் அதிகாரியான தஞ்சை தாசில்தார் அலுவலகத்தில் அருணகிரியிடம் வேட்புமனு தாக்கல் செய்யவும் ஏற்பாடு செய்யப்பட்டிருந்தது. இவ்வாறு தஞ்சை மாவட்டத்தில் 5 இடங்களில் வேட்புமனு தாக்கல் செய்ய வசதி செய்யப்பட்டிருந்தது. வேட்புமனு தாக்கல் செய்யும் இடங்களில் ஒரு ஏடிஎஸ்பி தலைமையில் 2 டிஎஸ்பி, 6 இன்ஸ்பெக்டர்கள், சப்இன்ஸ்பெக்டர்கள், காவலர்கள் என்று 150 பேர் பாதுகாப்பு பணியில் ஈடுபடுத்தப்பட்டிருந்தனர். வேட்புமனு தாக்கல் செய்ய வருவோர்களை மற்றும் அவருடன் வருவோர்கள் எல்லோரையும் பலத்த சோதனை செய்த பின்னரே அனுப்பப்பட்டனர். இதற்காக வேட்புமனு தாக்கல் செய்யும் இடங்களில் டோர் பிரேம் மெட்டல் டிடெக்டர் பொருத்தப்பட்டிருந்தது. மேலும் வேட்புமனு தாக்கல் செய்ய வருவோர்களை வீடியோ பதிவு செய்யப்பட்டது. வேட்புமனு தாக்கல் செய்யும் இடங்களில் கேமரா பொருத்தப்பட்டு அதன் பதிவுகள் எல்லாம் பதிவு செய்யப்பட்டது. எந்த காரணத்தை கொண்டும் 100 மீட்டர் எல்லைக்குள் வேட்பாளருடன் சேர்த்து 5 பேரை தவிர மற்றவர்கள் யாரையும் அனுமதிக்கவில்லை. வேட்புமனு தாக்கல் செய்ய வருவோர் இந்த 100 மீட்டர் எல்லைக்கு அப்பால் வாகனங்களை நிறுத்தி விட்டு செல்லவே அனுமதிக்கப்பட்டனர். சட்டமன்ற இடைத்தேர்தலில் போட்டியிட ஒருவரும் மனு தாக்கல் செய்யவில்லை: தமிழகம் மற்றும் புதுச்சேரியில் உள்ள நாடாளுமன்றம், சட்டப்பேரவை இடைத்தேர்தலுக்கான வேட்புமனு தாக்கல் நேற்று தொடங்கியது. தஞ்சை சட்டமன்ற இடைத்தேர்தலுக்கான வேட்புமனு தாக்கல் நேற்று துவங்கியது. இதற்காக தஞ்சாவூர் மணிமண்டபம் அருகே உள்ள ஆர்டிஓ அலுவலகத்தில் தேவையான முன்னேற்பாடு பணிகள் செய்யப்பட்டிருந்தன. அலுவலக வேலை நாட்களில் தினமும் காலை 10 மணி முதல் மாலை 3 மணி வரை வேட்புமனு தாக்கல் செய்யலாம். வேட்புமனு தாக்கல் செய்பவருடன் 4 பேர் மட்டுமே அனுமதிக்கப்படுவர். அதேபோல் தேர்தல் நடத்தும் அதிகாரியின் அலுவலகத்திலிருந்து 100 மீட்டர் தொலைவுக்குள் 3 வாகனங்கள் மட்டுமே அனுமதிக்கப்படும். சனி மற்றும் ஞாயிற்றுக்கிழமைகளில் வேட்புமனு பெறப்படாது என்று தேர்தல் ஆணையம் அறிவித்துள்ளது. இந்நிலையில் தஞ்சாவூர் சட்டமன்ற தொகுதி தேர்தல் நடத்தும் அதிகாரியான தஞ்சை ஆர்டிஓ சுரேஷிடம் முதல் நாளான நேற்று யாரும் வேட்புமனு தாக்கல் செய்யவில்லை. இன்று சுயேச்சை வேட்பாளர்கள் வேட்புமனு தாக்கல் செய்யலாம் என்று எதிர்பார்க்கப்படுகிறது. வெறிச்சோடிய வேட்புமனு தாக்கல் செய்யும் இடங்கள் தஞ்சை மாவட்டத்தில் தஞ்சை நாடாளுமன்றம் மற்றும் தஞ்சை சட்டமன்ற தொகுதி இடைத்தேர்தலுக்கான வேட்புமனு தாக்கல் நேற்று துவங்கியது. இதற்காக வேட்புமனு தாக்கல் செய்ய தஞ்சை கலெக்டர் அலுவலகம், தஞ்சை, பட்டுக்கோட்டை, கும்பகோணம் ஆகிய 3 ஆர்டிஓ அலுவலகங்கள், தஞ்சை தாசில்தார் அலுவலகம் ஆகியவை ஏற்பாடு செய்யப்பட்டிருந்தது. ஆனால் நேற்று செவ்வாய்க்கிழமை என்பதால் வேட்புமனு தாக்கல் செய்ய மதியம் 3 மணி வரை யாரும் வரவே இல்லை. இதனால் வேட்புமனு தாக்கல் செய்யும் இடங்கள் வெறிச்சோடியே காணப்பட்டது. தஞ்சை திருஇருதய பேராலயத்தில் ஈஸ்டர் பெருவிழா வழிபாடு பேராவூரணி அரசு பள்ளி 99.8 % தேர்ச்சி திருக்காட்டுப்பள்ளி அருகே வரகூரில் மழை வேண்டி குளத்தில் இறங்கி வழிபாடு கஜா புயல் நிவாரணம் கிடைக்கவில்லை படகுகள் இன்றி வெறிச்சோடிய மல்லிப்பட்டிணம் மீன்பிடி துறைமுகம் தஞ்சை சட்டமன்ற தொகுதியில் வழங்கிய அடையாள சீட்டில் வாக்குப்பதிவு நேரத்தில் குளறுபடி வாக்காளர்கள் குழப்பம் 100 சதவீத மானியத்தில் சொட்டுநீர் பாசன கருவிகள் பெற விவசாயிகளுக்கு அழைப்பு


text: தமிழ்ப் புத்தகங்கள் தொடர்பான அனைத்துத் தகவல்களையும் ஒரே இடத்தில் திரட்டித் தரும் நோக்குடன் விருபா இணையதளம் 2005 முதல் செயற்பட்டுவருகிறது. மதுரை டோக்பெருமாட்டி கல்லூரியில் இளங்கலை, முதுகலைப் பட்டம் பெற்றவர். மதுரை தியாகராயர் கல்லூரியில் நிறைஞர் பட்டமும் ஈரோடு ஶ்ரீ வாசவி கல்லூரியில் முனைவர் பட்டமும் பெற்றுள்ளார். 1994 முதல் ஈரோடு வாசவி கல்லூரியில் தமிழ்ப் பேராசிரியராகப் பணியாற்றி வருகிறார். பல ஆய்வு மாணவர்களை உருவாக்கிக் கொண்டிருக்கிறார். கருத்தாக்கம் - செயல் - சேகரம் | Conceptualised & Created By : T.Kumaresan


ஜூன் 1 முதல் விவசாயிகளுக்கு நேரடி உர மானியம்: ஆட்சியர்- Dinamani முகப்பு அனைத்துப் பதிப்புகள் திருச்சி தஞ்சாவூர் ஜூன் 1 முதல் விவசாயிகளுக்கு நேரடி உர மானியம்: ஆட்சியர் By DIN | Published on : 19th May 2017 08:29 AM | அ+அ அ- | 0 தஞ்சாவூர் மாவட்டத்தில் மத்திய அரசு வழங்கும் உர மானியம் ஜூன் 1-ஆம் தேதி முதல் நேரடியாக வழங்கும் முறை அறிமுகப்படுத்தப்படவுள்ளது. மத்திய அரசு வழங்கும் உர மானியம் விவசாயிகளுக்கு நேரடியாகச் சென்றடையும் வகையில் மாவட்டத்தில் ஜூன் 1-ஆம் தேதி முதல் நேரடி உர மானிய முறை அறிமுகம் செய்யப்படவுள்ளது. இதன்மூலம் விவசாயிகள் தங்களது ஆதார் எண் மூலமாகவே உரம் வாங்க முடியும். இந்த முறை மூலம் மானிய விலையில் விற்கப்படும் உரங்கள் விவசாயிகளை மட்டுமே சென்றடையும். உரக் கடத்தல் தவிர்ப்பு உறுதி செய்யப்படும். இதன்படி, மாவட்டத்தில் ஜூன் 1-ஆம் தேதி முதல் உரங்கள் அனைத்தும் தானியங்கி கருவி (பி.ஓ.எஸ்.) மூலம் ஆதார் அட்டை உள்ள விவசாயிகளுக்கு மட்டுமே விற்பனை செய்யப்படும். மேலும், தானியங்கி கருவி உள்ள சில்லறை உர விற்பனையாளர்களுக்கு உர நிறுவனங்களும், மொத்த விற்பனையாளர்களும் மட்டுமே உர விற்பனை செய்ய இயலும். மாவட்டத்தில் உள்ள அனைத்து சில்லறை உர விற்பனையாளர்கள் தனியார், தொடக்க வேளாண் கூட்டுறவு வங்கிகளின் செயலர்களுக்கு மத்திய அரசின் வழிகாட்டு நெறிமுறைகளின்படி நேரடி உர மானியம் வழங்கும் விதமாகத் தானியங்கி கருவியைப் பயன்படுத்தி உரங்களை விற்பனை செய்யக்கூடிய அறிமுகப் பயிற்சி புதன்கிழமை (மே 17) முதல் வெள்ளிக்கிழமை வரை 3 பிரிவுகளாக நடைபெற்று வருகிறது. எனவே, விவசாயிகள் உரம் வாங்கச் செல்லும்போது அவர்களுடைய ஆதார் எண் தானியங்கி கருவியில் பதிவு செய்யப்பட்டு, அவரது விரல் ரேகையைப் பதிவு செய்தால் மட்டுமே அவருக்கு மானிய விலையில் உரம் கிடைக்கும். இதன்மூலம், விவசாயி மானியத்தில் உரம் பெற்ற விவரம் மானிய கணக்கில் பதிவாகும். விவசாயிகள் உரக் கடையில் பெறும்போது மானியம் போக மீதத் தொகையை மட்டும் அளித்தால் போதும்.


text: தீக்கோழி அல்லது நெருப்புக்கோழி (Ostrich, Struthio camelus) வாழும் பறவைகளுள் மிகப்பெரியது ஆகும். இது 2.5 மீட்டர் (8 அடி) வரை உயரமாக வளரக்கூடியது. பறக்காத ரடீட் எனப்படும் ஒப்பீட்டளவில் பழமையான பறவைக் குழுவைச் சேர்ந்தது. இக் குழுவைச் சேர்ந்த ஏனையவை ரியாக்கள், எமுக்கள், கசோவரிகள் எக்காலத்திலும் அறிந்தவரை மிகப்பெரிய பறவையான, இன்று அழிந்துபோன எபியோர்னிக்ஸ் (Aepyornis) என்பவையாகும். தீக்கோழிகள் நீண்ட கழுத்தையும், கால்களையும் கொண்டவை. 70 கிமீ/மணி (43 மைல்/மணி) வேகத்தில் ஓடக்கூடியவை. தீக்கோழிகள் இயற்கையில், ஆபிரிக்காவின் பூமத்திய ரேகைக் காட்டு வலயங்களில், வடக்கு, தெற்கு ஆகிய இரு பகுதிகளிலும் உள்ள சவான்னாக்கள், அரைப் பாலைவனங்களில் காணப்படுகின்றன. மத்திய கிழக்கு இனமான எஸ். சி. சிரியாக்கஸ் இப்பொழுது அழிந்துவிட்டது. தீக்கோழிகளின் இறகுகள் பெண்களின் தொப்பிகளை அலங்கரிப்பதற்காக உபயோகப்பட்டு வந்தன. சிறிய உடலமைப்புள்ள மனிதர்கள் சவாரிசெய்யக் கூடிய அளவுக்குத் தீக்கோழிகள் பெரியவையாகும். இதனால் வட ஆபிரிக்காமற்றும் அரேபியாவின் சில பகுதிகளில் இவை ஓட்டப் பந்தயங்களில் பயன்படுத்தப்பட்டன. சுவீடன் போன்ற குளிர்ப் பிரதேசங்களிற் கூட இவை இறைச்சிக்காக வளர்க்கப்படுகின்றன. இதன் இறைச்சி கொழுப்பற்ற மாட்டிறைச்சி போன்ற சுவை கொண்டதாகச் சொல்லப்படுகின்றது. ஆபத்தை உணரும்போது, தீக்கோழி தனது தலையை மணலில் புதைத்துக் கொள்ளும் என்ற கதை மிகவும் பிரபலமானது. இத்தகைய நடைமுறையைக் காட்டும் அவதானிப்புப் பதிவுகள் எதுவும் இல்லையெனினும், எதிரி விலங்குகள் அண்மையிலுள்ளபோது, தான் தெளிவாகக் காணப்படாமலிருப்பதற்காகத், தீக்கோழி, தனது கழுத்தையும், தலையையும் நிலத்தில், படுக்கை நிலையில், வைத்துக்கொண்டிருப்பது அறியப்பட்டுள்ளது. பயமுறுத்தப்பட்டால், தீக்கோழி தனது வலுவான கால்களால் உதைத்துக் கடும் காயத்தை உண்டாக்கக்கூடியது. தீக்கோழிகளுக்கு பற்கள் இல்லை. எனவே உணவை அரைத்து உண்பதற்காகவே கூடவே கற்களையும் விழுங்குகிறது. தீக்கோழிகளில் கூட்டுக் கூடமைப்பு அவதானிக்கப்பட்டுள்ளது. பல பெண் தீக்கோழிகள் தங்கள் முட்டைகளை ஒரே கூட்டில் இடுகின்றன. இம் முட்டைகள் பகலில் பெண் தீக்கோழிகளாலும் இரவில் ஆண்களாலும் அடைகாக்கப் படுகின்றன. தீக்கோழிகளின் முட்டைகளே உலகில் பெரிய முட்டைகளாகும். உசாத்துணை பறக்காத பறவைகள் பறவைகள் ஆப்பிரிக்கப் பறவைகள்


text: எமிரேட்ஸ் கோபுரங்கள் என அழைக்கப்படும் இரட்டைக் கோபுரங்கள், டுபாயிலுள்ள, ஷேக் ஸயத் வீதி என்று பெயரிடப்பட்டுள்ள, துபாய் - அபுதாபி பெருந்தெருவை அண்டி அமைந்துள்ளது. முக்கோணவடிவ வெட்டுமுகத்தையுடைய இவ்விரு கோபுரங்களிலொன்று மற்றதிலும் சிறிது உயரமானது. இக் கட்டிடத்தின் கீழ்த் தளங்கள், பரந்த ஒரு podium ஆக அமைந்து மேற்படி இரு கோபுரங்களையும் தாங்குவது போலுள்ளது. 56 மாடிகளைக் கொண்ட, 355 மீட்டர் உயரமான பெரிய கோபுரம், பெரும்பாலும் அலுவலகங்களைக் கொண்டுள்ளது. 54 மாடியையும், 309 மீட்டர் உயரத்தையும் கொண்ட சிறிய கோபுரம், 500 அறைகளைக் கொண்ட ஒரு ஐந்து நட்சத்திர தங்குவிடுதி (Hotel) ஆக அமைந்துள்ளது. இணைப்பு மேடைபோலமைந்துள்ள கீழ் ஐந்து தளங்களிலும், உணவுச்சாலைகள், அங்காடிகள் மற்றும் வாகனத் தரிப்பிடங்கள் என்பன அமைந்துள்ளன. இக் கட்டிடம், கிடைக்கக்கூடிய அதி நவீன தொழில்நுட்பங்களைப் பயன்படுத்தி உருவாக்கப்பட்டுள்ளது. இது 2000 ஆவது ஆண்டில் கட்டிமுடிக்கப்பட்ட போது, மத்திய கிழக்கின் அதியுயர்ந்த கட்டிடமாகவும், உலகின் உயரமான கட்டிடங்களில் ஒன்பதாவது இடத்திலும் இருந்தது. இது நோர் குரூப் (Norr Group) கட்டிட ஆலோசனை நிறுவனத்தினால் வடிவமைக்கப்பட்டது. வானளாவிகள்


அய்யய்யோ.. உங்க டிரெஸ் எங்கேங்க.. நடிகை ராய் லக்ஷ்மியின் போட்டோவால் ஷாக்கான ரசிகர்கள்! | Actress Raai laxmi's new photo goes viral on social media - Tamil Filmibeat 4 min ago ரஜினி வில்லனுக்கு குறும்பு மனசு.. மனைவிக்கு எவ்ளோ காஸ்ட்லியான தோடு வாங்கிக் கொடுத்திருக்காரு பாருங்க 8 min ago இதெல்லாம் உண்மைதானா? இத்தனை கோடி சம்பளமா..? மலைக்க வைக்கும் மகேஷ்பாபு! 39 min ago அருண் விஜய்யுடன் கேக் வெட்டி பிறந்த நாளை கொண்டாடிய ரெஜினா கசாண்ட்ரா! 53 min ago நடிப்புக்கு கொஞ்சம் ரெஸ்ட்... இப்போ ஃபுல்லா பாட்டுல இறங்கிட்டேன்... பா. விஜய் | Updated: Wednesday, November 27, 2019, 19:44 [IST] சென்னை: நடிகை ராய் லக்ஷ்மி வித்தியாசமான கவர்ச்சி உடை போட்டோ தீயாய் பரவி வருகிறது. நடிகை ராய் லக்ஷ்மி தனது 16 வயதில் கற்க கசடற படத்தின் மூலம் தமிழ் சினிமாவில் அறிமுகமானார். வால்மீகி என்ற குறும்படத்தில் அவரது நடிப்பை பார்த்து இம்பிரஸான இயக்குநர் ஆர்வி உதயக்குமார் அவருக்கு இந்த வாய்ப்பை அளித்தார். அதனை தொடர்ந்து ஏராளமான தமிழ் படங்களில் நடித்துள்ளார் ராய் லக்ஷ்மி. அஜித், விஜயகாந்த், சுந்தர் சி, லாரன்ஸ் என பல நடிகர்களுடனும் ஜோடி போட்டிருக்கிறார் ராய் லக்ஷ்மி. பிகினியில்.. தொடர்ந்து தமிழ், தெலுங்கு, மலையாளம், கன்னடம், இந்தி உள்ளிட்ட மொழிகளில் பிஸியாக நடித்து வரும் ராய் லக்ஷ்மி, சிண்ட்ரெல்லா என்ற த்ரில்லர் படத்தில் நடித்து வருகிறார். சோஷியல் மீடியாவில் எப்போதும் ஆக்டிவாக உள்ள ராய் லக்ஷ்மி அவ்வப்போது பிகினியில் உசுப்பேற்றி வருகிறார். She dreams in shades of blues 💙💙💙 pic.twitter.com/HSQsWSbIr7 — RAAI LAXMI (@iamlakshmirai) 27 November 2019 பேண்ட் எங்கே.. அந்த வகையில் தற்போது வித்தியாசமான நீச்சல் உடையில் கட்டடத்தின் உச்சியில் இருந்து மோசமான கவர்ச்சி காட்டியிருக்கிறார். அதனை பார்த்த சில நெட்டிசன்கள், செக்ஸி என ஜொள்ளு விட்டிருந்தாலும், பலர் பேண்ட் எங்கே என திட்டியிருக்கின்றனர். அக்கா....ஃபோட்டோ போடுங்க...... அதுக்கு முன்னாடி பேண்ட் போடுங்க.... pic.twitter.com/pcaH9OD6v5 — நாகராஜ சோழன் MA. MLA (@prabhu65290) 27 November 2019 ஃபர்ஸ்ட் பேண்ட் போடுங்க அக்கா.. ஃபோட்டோ போடுங்க.. அதுக்கு முன்னாடி பேண்ட் போடுங்க... என்கிறார் இந்த நெட்டிசன். Nuv super darling 😘👌 👌👌 👌😎 😎 — Ashok (@Ashok26169521) 27 November 2019 நுவ்வு சூப்பர் டார்லிங் நுவ்வு சூப்பர் டார்லிங் என்கிறார் இந்த நெட்டிசன். Yeah.. dreaming big, just like sky. Soon you gonna shine like sun from top of the industry😍😊 — Chengaijaga (@Chengaijaga1) 27 November 2019 சூரியனை போல் வானத்தை போல பெரிய கனவு காணுங்கள்...சீக்கிரமே சினிமா இன்ட்ஸ்ட்ரியில சூரியனை போல ஒளிர போறீங்க என்கிறார் இந்த நெட்டிசன். என்ன டா செல்லம் இப்டி மெலிஞ்சு போய்ட்ட 😍 — திரு❁ (@Iam__thiru) 27 November 2019 மெலிஞ்சு போயிட்ட என்ன டா செல்லம் இப்டி மெலிஞ்சு போயிட்ட என்று கேட்கிறார் இவர். Too sexy, you are slim too. If you little improve weight you more hot... sexy thighs dear... feely — ajuni (@ajuni2) 27 November 2019 செக்ஸி தொடை ரொம்ப செக்ஸியா இருக்கீங்க.. ரொம்ப மெலிஞ்சும் போயிட்டிங்க.. இன்னும் கொஞ்ச எடையை கூட்டினா ரொம்ப ஹாட்டா இருப்பீங்க.. செக்ஸி தொடை என வர்ணித்திருக்கிறார் இந்த நெட்டிசன். Where is your dress??? — MUTHU KRISHNA (@mkrishnan443) 27 November 2019 உங்க டிரெஸ் எங்கே? உங்க டிரெஸ் எங்கே? என கேட்கிறர் இந்த நெட்டிசன். More NEW PHOTO News இதுக்கெல்லாமா விளம்பரம்.. சிம்பு போட்ட போட்டோவை பார்த்து நொந்துகொள்ளும் நெட்டிசன்ஸ்! Read more about: actress raai laxmi new photo netizens நடிகை ராய் லக்ஷ்மி புதிய போட்டோ நெட்டிசன்ஸ் Actress Raai laxmi's new photo goes viral on social media. Netizens slams for her dress.


ஆச்சரிய வீடியோ: ஸ்டைலா, கெத்தா சிகரெட் பிடிக்கும் நண்டு- புகையை உள்ளே இழுத்து விடும் அவலம்! | Crab Smokes Cigratte: Cancer TakingaCancerous Puff- Video Viral in Social Media! - Tamil Gizbot 3 hrs ago Samsung Galaxy A22 5G இந்தியாவில் அறிமுகம்.. விலை என்ன தெரியுமா? உடனே வாங்கலாம் போலயே.! 4 hrs ago PUBG இந்தியா கேமில் ப்ரோ பிளேயர் போல விளையாட இது தான் பெஸ்டான செட்டிங்ஸ்.. உடனே ட்ரை செய்யுங்க.. 5 hrs ago மலிவு விலையில் நோக்கியா 110 4ஜி சாதனம் இந்தியாவில் அறிமுகம்.! முழு விவரம்.! 6 hrs ago போக்கோ எஃப்3 ஜிடி ஸ்மார்ட்போன் அறிமுகம்.! தரமான அம்சங்கள்-பட்ஜெட் விலை.! மிஸ் பண்ணிடாதீங்க.! News அதிமுக முன்னாள் அமைச்சர்கள் மீது ஆளுநரிடம் பாமக அளித்த ஊழல் புகார்.. ஹைகோர்டில் தமிழக அரசு பதில் ஆச்சரிய வீடியோ: ஸ்டைலா, கெத்தா சிகரெட் பிடிக்கும் நண்டு- புகையை உள்ளே இழுத்து விடும் அவலம்! | Published: Friday, September 25, 2020, 14:47 [IST] மனிதர்களை ஆச்சரியத்திலும் வியப்பிலும் உள்ளாக்கும் விலங்குகளின் வீடியோ அவ்வப்போது இணையத்தில் வைரலாகி வருகிறது. அந்த வகையில் தற்போது நண்டு சிகரெட் பிடிக்கும் வீடியோ வைரலாகி வருகிறது. குரங்குகளின் சேட்டைகளில் சில நம்மை வியக்கவைக்கும் விதமாகவே இருக்கும். குரங்கு மட்டுமல்ல பொதுவாக ஒரு சில விலங்கினங்களே நாம் நினைத்துக் கூட பார்க்கமுடியாத செயல்களை செய்து நம்மை வியப்பில் ஆழ்த்துவதோடு நெகிழ வைக்கும். விலங்குகளும், பறவைகளும் செய்யும் வித்தியாசமான செயல்கள் பல்வேறு நாடுகளில் இருந்து விலங்குகளும், பறவைகளும் செய்யும் வித்தியாசமான செயல்கள் வீடியோவாக பதிவு செய்து சமூகவலைதளங்களில் வைரலாகும். அதன்படி தற்போது நண்டு சிகரெட் பிடிக்கும் வீடியோ இணையத்தை கலக்கி வருகிறது. புகை உடல்நலத்திற்கு தீங்கு விளைக்கும் புகை உடல்நலத்திற்கு தீங்கு விளைக்கும், மது நாட்டிற்கும் வீட்டிற்கும் கேடு., இந்த வசனம் திரைப்படத்தில் தொடங்கி பல இடங்களில் வாசித்திருப்போம். மனிதர்கள் பிடிக்கும் புகை அவர்களுக்கு ஏற்படும் பாதிப்பை விட சுற்றத்தார்களுக்கே அதிக பாதிப்பை ஏற்படுத்துகிறது என்றே கூறலாம். சிகரெட் பிடிக்கும் நண்டு மனிதர்கள் பிடித்துப்போட்ட சிகரெட் துண்டை கீழே கிடந்து எடுத்த நண்டு அதை தனது கொடுக்கின் மூலம் இருவிரல்களில் பிடிப்பதுபோல் வாயில் வைத்து புகையை இழுக்கிறது. இந்த வீடியோவை சுஷாந்த் நந்தா என்பவர் டுவிட்டர் பக்கத்தில் பதிவிட்டுள்ளார். என்னா ஸ்பீடு: செல்போனை திருடி லுங்கிக்குள் மறைத்து சிட்டாக பறந்த மர்மநபர்! புகையை உள்ளே இழுக்கும் நண்டு சுஷாந்த் நந்தா இந்தியா வனத்துறை அதிகாரி என கூறப்படுகிறது. இவர் அந்த வீடியோவில் நண்டு சிகரெட்டை தனது வாயில் வைத்து புகைக்கிறது. கொடுக்கின் மூலம் இரு விரல்களை வைத்து பிடிப்பதுபோல் சிகரெட்டை பிடித்து புகைக்கிறது. வீடியோ எடுக்கும்போது ஃப்ளாஷ் லைட் நண்டுமேல் படுகிறது அதை உணர்ந்த அந்த நண்டு சிகரெட்டை கீழே போடாமல் அந்த இடத்தில் இருந்து நகர்கிறது. This is likeabad dream. Our wastage being picked by crab. We can spoil any ecosystem with our attitude.... pic.twitter.com/HOhowVPgyM கெட்ட கனவுபோல் உள்ளது இந்த வீடியோவில் தனது கருத்து குறித்து பதிவிட்ட சுஷாந்த் நந்தா, நண்டு சிகிரெட் பிடிக்கிறது. இது கெட்ட கனவுபோல் உள்ளது. மனிதர்கள் தூக்கி எரிந்தத் துண்டை நண்டு பயன்படுத்துகிறது. நமது செயல் அனைத்து சுற்றுச்சூழல் அமைப்பையும் கெடுத்திருக்கிறோம் என பதிவிட்டுள்ளார். வருத்தம் தெரிவிக்கும் கருத்துகள் இந்த வீடியோவை இதுவரை சுமார் 35 ஆயிரத்துக்கும் மேற்பட்டோர் பார்த்துள்ளனர். வீடியோவை பார்த்த பலரும் வேதனையுடன் தங்களது கருத்துகளை பதிவிட்டு வருகின்றனர். மனிதர்களால் விலங்குகளும் இந்த பழக்கத்தை தொடங்கிவிட்டது எனவும் இது அழிவுக்கான பாதை எனவும் கருத்துகள் பதிவிட்டு வருகின்றனர். செல்பி எடுத்த குரங்கு அதேபோல் சமீபத்திய சில நாட்களுக்கு முன்பு குரங்கு ஒன்று மலேசியாவில் உள்ள வீட்டுக்குள் புகுந்து செல்போனை திருடிச் சென்று செல்பி எடுத்தது. பின் அந்த செல்போனை காட்டுப்பகுதியிலேயே விட்டுவிட்டு சென்றுவிட்டது. தொடர்ந்து தற்போது நண்டு சிகரெட் பிடிக்கும் வீடியோ வைரலாகி வருகிறது. PUBG இந்தியா கேமில் ப்ரோ பிளேயர் போல விளையாட இது தான் பெஸ்டான செட்டிங்ஸ்.. உடனே ட்ரை செய்யுங்க.. மூன்று தாஜ்மஹால் அளவு பெருசு: 18,000 மைல் வேகத்தில் பூமியை நோக்கி நகரும் சிறுகோள்- நமக்கு ஆபத்தா? மலிவு விலையில் நோக்கியா 110 4ஜி சாதனம் இந்தியாவில் அறிமுகம்.! முழு விவரம்.! உயிரினங்கள் வாழ்ந்ததா., ஏதாவது அறிகுறி இருக்கா?- செவ்வாய் கிரகத்தில் தொடங்கும் ஆய்வு: நாசா அறிவிப்பு மீண்டும் பீதியைக் கிளப்பும் சீனா: 15,000 ஆண்டு பழமையான வைரஸ்கள் அழியாமல் கண்டுபிடிப்பு.. திடுக்கிடும் தகவல்.! டோக்கியோ ஒலிம்பிக் 2021: போட்டிகளை எந்த சேனல்களில் பார்க்கலாம்? இதோ பட்டியல்.! அடுத்த போட்டி ஐபாட் உடன்: சியோமி எம்ஐ பேட்5குறித்த முக்கிய விவரங்கள்! Crab Smokes Cigratte: Cancer TakingaCancerous Puff- Video Viral in Social Media Story first published: Friday, September 25, 2020, 14:47 [IST] TickTack பெயரில் டிக்டாக் செயலி மீண்டும் அறிமுகமாக வாய்ப்பு.! Flipkart Big Saving Days Sale:ஸ்மார்ட்போன்கள், ஸ்மார்ட் டிவிகளை குறைந்த விலையில் வாங்க நல்ல வாய்ப்பு.! திடீரென வாட்ஸ்அப் அறிமுகம் செய்த புதிய அம்சம்: இனி உங்கள் விருப்பம் தான் முக்கியம்.! அப்படியென்ன புதிய அம்சம்?


பழந்தமிழர்களும் ஆமைகளுடன் பயணித்த கடல்பயண சாதனைகளும்...(HISTORY OF TAMIL KING'S TRAVEL IN OCEANS) - Heritage Vembaru Home Archives Paravar பழந்தமிழர்களும் ஆமைகளுடன் பயணித்த கடல்பயண சாதனைகளும்...(HISTORY OF TAMIL KING'S TRAVEL IN OCEANS) பழந்தமிழர்களும் ஆமைகளுடன் பயணித்த கடல்பயண சாதனைகளும்...(HISTORY OF TAMIL KING'S TRAVEL IN OCEANS) Dev Anandh Fernando 00:58 இதில் ஒருங்கிணைந்த பெருங்கடல் கலாசார ஆய்வு அறக்கட்டளை தலைவர் சிவ. பாலசுப்பிரமணி “ஆமைகளின் கடல் வழியில் -கடலோடி தமிழர்களின் தொன்மை” என்ற தலைப்பில் பேசியது: ஆமைகள் இனப்பெருக்கத்துக்காக, கடல் நீரோட்டங்களைப் பயன்படுத்தி 150, 180 நாள்கள் பயணிக்கின்றன. இதை அவதானித்த தமிழர்கள், ஆமைகளைப் பின்பற்றி கடல் நீரோட்டங்களைக் கண்டறிந்து மத்திய தரைக்கடல், தென் கிழக்கு ஆசியா உள்பட உலகின் பல்வேறு நாடுகளுக்கும் கடல் வழிப் பயணம் மேற்கொண்டனர்.


8 வழிச்சாலை விவகாரத்தில் மக்கள் நலனுக்கு எதிரான மத்திய அமைச்சர் நிதின் கட்கரியின் அறிவிப்பை. ஏற்றுக் கொள்ள முடியாது. இதில் பாமகவுக்கு உடன்பாடில்லை என பாமக இளைஞரணித் தலைவர் அன்புமணி ராமதாஸ் தெரிவித்துள்ளார். இதுகுறித்து, அன்புமணி ராமதாஸ் இன்று வெளியிட்டுள்ள அறிக்கையில் கூறியதாவது, "சேலத்தில் ஞாயிற்றுக்கிழமை நடைபெற்ற தேர்தல் பரப்புரைக் கூட்டத்தில் பேசிய மத்திய நெடுஞ்சாலைத் துறை அமைச்சர் நிதின் கட்கரி மக்களிடம் ஆலோசனை நடத்தி, அவர்களின் ஒப்புதலைப் பெற்று சென்னை - சேலம் 8 வழிச்சாலைத் திட்டம் நிறைவேற்றப்படும் என்று கூறியிருக்கிறார். மக்கள் நலனுக்கு எதிரான இந்த அறிவிப்பை ஏற்றுக் கொள்ள முடியாது. இதில் பாமகவுக்கு உடன்பாடில்லை. சென்னைக்கும் சேலத்திற்கும் இடையே ஏற்கெனவே 3 நெடுஞ்சாலைகள் உள்ள நிலையில், புதிதாக 8 வழிச்சாலை தேவையில்லை என்பது தான் பாமகவின் நிலைப்பாடு ஆகும். இந்த திட்டத்திற்காக 7,000 ஏக்கர் நிலங்கள் கையகப்படுத்தப்படும்; 10,000 குடும்பங்கள் பாதிக்கப்படும் என்பதால் தான் அத்திட்டத்தை பாமக தொடக்கம் முதலே எதிர்த்து வருகிறது. இந்த காரணத்திற்காகத் தான் பாதிக்கப்படவுள்ள 5 மாவட்டங்களைச் சேர்ந்த மக்களைச் சந்தித்து, அவர்களின் கருத்துகளைக் கேட்டு அதனடிப்படையில் உயர் நீதிமன்றத்தில் வழக்குத் தொடர்ந்தேன். அந்த வழக்கில் தான் 8 வழிச்சாலை திட்டத்தை ரத்து செய்து நீதிபதிகள் தீர்ப்பளித்துள்ளனர். போராடிப் பெற்ற இந்தத் தீர்ப்பின் மூலம் 5 மாவட்ட விவசாயிகளையும் பாமக பாதுகாக்கும்; ஒருபோதும் 8 வழிச்சாலை அமைக்கப்படாது. சேலம் கூட்டத்தில் பேசிய நிதின்கட்கரி மத்திய நெடுஞ்சாலைத் துறை அமைச்சர் என்ற அடிப்படையில் தான் 8 வழிச்சாலைத் திட்டம் செயல்படுத்தப்படும் என்று கூறியிருக்கிறார். தமிழக மக்களிடையே அத்திட்டத்திற்கு கடுமையான எதிர்ப்பு நிலவி வருவதை அவர் உணர்ந்திருக்கவில்லை. அவர் கூறிவிட்டார் என்பதாலேயே இத்திட்டம் செயல்படுத்தப்பட்டுவிடாது. அதுமட்டுமின்றி, 8 வழிச்சாலைத் திட்டம் குறித்த உயர் நீதிமன்றத் தீர்ப்பை அரசு செயல்படுத்தும்; அது அரசின் கடமை என்று முதல்வர் கூறியுள்ளார். மாநில அரசின் ஒத்துழைப்பும், ஆதரவும் இல்லாமல் எந்தத் திட்டத்தையும் செயல்படுத்துவது சாத்தியமல்ல. மேலும், 8 வழிச்சாலைத் திட்டத்தின் பாதிப்புகள் குறித்து விளக்கி அது தேவையில்லை என்பதை நிதின் கட்கரிக்கு புரிய வைப்போம். வாணியம்பாடியிலிருந்து சேலம் செல்லும் 179-ஏ எண் கொண்ட தேசிய நெடுஞ்சாலையை 4 வழிச்சாலையாக மாற்றும் பணிகள் ரூ.515 கோடி செலவில் மேற்கொள்ளப்பட்டு வருகின்றன. அந்தப் பணிகள் முடிவடைந்தவுடன் 8 வழிச்சாலைக்கு தேவை இருக்காது என்பதால் இத்திட்டம் தேவையில்லை என்பதை நிதின் கட்கரியிடம் எடுத்துக் கூறி திட்டத்தை கைவிட வைப்போம் என்று அவர் கூறினார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


தாத்தா சொன்ன கதை


ரஜினியுடன் மீண்டும் இணையும் இயக்குநர் மகேந்திரன்! செவ்வாய் 9, அக்டோபர் 2018 4:11:01 PM (IST) ரஜினிகாந்த் உடன் கிளாஸிக் திரைப்படங்களை வழங்கிய இயக்குநர் மகேந்திரன் மீண்டும் அவருடன் இணையவுள்ளதாக தகவல்கள் வெளியாகியுள்ளன. கார்த்திக் சுப்புராஜ் இயக்கத்தில் ரஜினிகாந்த் நடிக்கும் பேட்ட படத்தை சன் பிக்சர்ஸ் தயாரிக்கிறது. இப்படத்தில் விஜய் சேதுபதி, சிம்ரன், த்ரிஷா, நவாசுதீன் சித்திக், பாபி சிம்ஹா, மேகா ஆகாஷ் உள்ளிட்ட பலர் நடித்து வருகிறார்கள். அனிருத் முதல்முறையாக ரஜினிகாந்துக்கு இசையமைக்கிறார். பேட்ட படத்தின் மோஷன் போஸ்டர், மிகப்பெரிய மீசையுடன் தோன்றும் ரஜினியின் 2-ஆவது லுக் ஆகியவை ஏற்கனவே வெளியாகி பெரும் வரவேற்பை பெற்று வருகிறது. அதுபோன்று படப்பிடிப்பு காட்சிகளும் சமூக வலைதளங்களில் வைரலாகப் பரவி வருகிறது. பெரும் எதிர்பார்ப்புகளுக்கு மத்தியில் இயக்குநர் சசிகுமார் பேட்ட படத்தில் நடிப்பதாக சமீபத்தில் சன் பிக்சர்ஸ் அறிவித்தது. இந்நிலையில், ரஜினிகாந்த் உடன் ஜானி, முள்ளும் மலரும், கை கொடுக்கும் கை உள்ளிட்ட கிளாஸிக் திரைப்படங்களை வழங்கிய இயக்குநர் மகேந்திரன், பேட்ட படத்தில் நடிக்கவுள்ளதாக தகவல்கள் வெளியாகியுள்ளன. இதுவரை ரஜினியை இயக்கிய மகேந்திரன் இப்படத்தில் அவருடன் முதல்முறையாக இணைந்து நடிக்கவுள்ளார். முன்னதாக, அட்லி இயக்கத்தில் விஜய் நடிப்பில் தெறி திரைப்படத்தில் இயக்குநர் மகேந்திரன் வில்லன் கதாப்பாத்திரத்தில் நடித்திருந்தார். ஆனால் பேட்ட படத்தில் அவருடைய கதாப்பாத்திரம் குறித்த விவரங்கள் ரகசியமாக வைக்கப்பட்டுள்ளது.


source: CulturaX

text: முன்னேற்றம்! | சிறுவர் மலர் | Siruvarmalar | tamil weekly supplements மழை பொய்த்ததால் காடு வரண்டது. புல், பயிர், தண்ணீர் எதுவும் கிடைக்காததால் தவித்தன மான்கள். சிங்கம், புலி போன்ற மிருகங்கள் துரத்திய போது, ஓட முடியாமல் சுலபமாக இரையாயின. இந்த நிலை நீடித்தால், மான் இனமே அழிந்து விடும். கவலையில் கூட்டம் கூடி ஆலோசித்தன மான்கள். அவற்றின் துன்பத்தைக் கண்ட குரங்கு, 'தோழர்களே... துாரத்தில் தெரிகிறதே மலை, அதை தாண்டினால், பசும் புல்வெளி இருக்கிறது; அங்கு சென்றால், தாராளமாக உணவு கிடைக்கும்; உயிர் பிழைக்கலாம்...' என்றது. அதைக் கேட்டதும், கூட்டமாக கிளம்பின மான்கள். இதை பார்த்த காகம், கவலையுடன் விசாரித்தது. புல்வெளியை தேடி போவதாக கூறின மான்கள். 'சரி தான்... காட்டை கடந்ததும், துயரம் தரும் பாலைவனம் தான் இருக்கிறது; அதை, கடந்து செல்வது மிகவும் கடினம்...' என்றது காகம். நம்பிக்கையுடன் நடந்த மான்கள், சோர்வுடன் திகைத்து நின்றன. வயதான ஒரு மான், 'பட்டினியாக சாவதை விட, முயற்சித்து பார்ப்பது நல்லது அல்லவா...' என்றது. இதை கேட்டதும், அவை பயணத்தை தொடர்ந்தன. பாலைவனத்தில் வெயில் சுட்டு எரித்தது. முதிர்ந்த மான் ஒன்று, 'பிள்ளைகளா... தளராதீர்... மலையை தாண்டினால், அழகான சோலை... மேய்ச்சலுக்கு நல்ல புல்வெளி இருக்கிறது என கற்பனை செய்யுங்கள்... அந்த சந்தோஷத்தில் நடக்கலாம்...' என ஊக்கம் தந்தது. அதன் பேச்சில் உத்வேகம் பெற்றன மான்கள். கடக்கும் துாரம், எரிக்கும் வெயிலைப் பொருட்படுத்தாமல் இலக்கை நோக்கி நடந்தன. வழியில் உயிரை பறிக்கும் விலங்குகள் இல்லாததால் மலையை சுலபமாக தாண்டின. கற்பனை செய்திருந்த பசும் புல்வெளியை கண்டன. நன்றாக பசியாறி, குரங்கிற்கு நன்றி கூறின.


அல்லா உங்கள் மீது எல்லா நாளும் புன்னகையை செலுத்த வேண்டுகிறேன்.


text: நோய்களின் தரவுத்தளம் நோய்களின் தரவுத்தளம் என்பது ஒரு இலவசமான இணையத்தளம் ஆகும். பல்வேறுபட்ட மருத்துவத் தகவல்களையும் அதற்கான தீர்வுகளையும் உள்ளடக்கிய இத்தளம் இங்கிலாந்தில் லண்டனில் இருந்து சேவையை வழங்குகிறது. ஆகத்து 2000இல் உருவாக்கப்பட்ட இந்த இணையத்தில் மருத்துவத் தகவல்கள் ஒரு மருத்துவப் புத்தகத்தைப் படிப்பதைப் போன்று நோய்கள், அதற்குரிய அறிகுறிகள், நோய் கண்டுபிடித்தல், சிகிச்சை போன்ற தேவையான விடையங்கள் அடங்கி உள்ளது. நோய்களை தேடல் பொறி மூலம் அல்லது ஆங்கில எழுத்துவரிசையில் அமைந்துள்ள சுட்டி மூலம் தேடலாம். விக்கிப்பீடியாவில் பெரும்பாலான ஒவ்வொரு நோய்களின் விபரத்திலும் இந்த இணையத்துக்கான வெளி இணைப்பு கொடுக்கப்படுகிறது.


குண்டக்க மண்டக்க. said...


text: யாழ் பொலிஸ் அதிகாரி அரசியல்வாதியாக கருத்து தெரிவித்ததை வன்மையாக கண்டிக்கிறேன் – அங்கஜன் எம்.பி – Jaffna Journal யாழ் பொலிஸ் அதிகாரி அரசியல்வாதியாக கருத்து தெரிவித்ததை வன்மையாக கண்டிக்கிறேன் – அங்கஜன் எம்.பி Editor — November 22, 2020 comments off தமிழ் மக்களின் உணவு பழக்கவழக்கத்தை இழிவுபடுத்தும் முகமாக யாழ் நீதவான் நீதிமன்றில் கருத்து தெரிவித்த யாழ் தலைமைப் பொலிஸ் பரிசோதகர் பிரசாத் பெர்னாண்டோ கருத்தை நான் வன்மையாக கண்டிக்கிறேன் என நாடாளுமன்ற குழுக்களின் பிரதித் தலைவரும், யாழ் மாவட்ட அபிவிருத்திக் குழுவின் இணைத் தலைவருமான அங்கஜன் இராமநாதன் தெரிவித்துள்ளார். நேற்று முன்தினம் வெள்ளிக்கிழமை யாழ் நீதவான் நீதிமன்றத்தில் யாழ்ப்பாண பொலிஸாரால் கடந்த காலங்களில் இடம்பெற்ற போர் சூழலில் உயிர்நீத்த தமிழ் உறவுகளுக்களுக்கான நினைவேந்தலை தடைசெய்ய கோரி யாழ்ப்பாண பொலிஸாரால் தொடரப்பட்ட வழக்கில் முன்னிலையாகி குறித்து பொலிஸ் நிலைய பொலிஸ் அதிகாரி தமிழ் மக்களின் உண்ணும் உணவுகளை கொச்சைபடுத்தும் முகமாக "சோறும், புட்டும், வடையும் சாப்பிட்டுக் கொண்டிருந்த வடக்கு மாகாண மக்களுக்கு பீட்சா சாப்பிடும் நிலையை உருவாக்கினோம்" என நீதிமன்றில் கருத்து கூறியிருந்தார். 30 வருட கால கொடிய யுத்தத்தினால் துயருற்ற எமது மக்கள் அக்காலத்தில் கூட உணவு பஞ்சத்தால் உயிர் நீத்த சம்பவம் எதுவும் பதிவாகவில்லை என்பதை நினைவில் கொள்ள வேண்டும். இவரது கருத்தானது அனைத்து இலங்கை நாட்டில் வாழும் மூவின மக்களையும் ஒரே சட்டத்தால் பரிபாலிக்கும் பொலிஸ்துறையில் உயர் பதவியில் இருப்போர் இன ஐக்கியத்தை குழப்புவதும் மற்றும் தமிழ் மக்களின் மனதை புண்படுத்தும் வகையில் கருத்து கூறுவதை தவிர்த்து கொள்ள வேண்டும். மற்றும் கடந்த காலங்களில் தமிழ் மக்களை தேர்தலின் போது உசுப்பேத்தி அரசியல் சுயலாபம் தேடுகின்ற அரசியல்வாதிகளுக்கு இவ்வாறான கருத்துக்கள் எதிர்வரும் காலங்களில் மக்களை ஏமாற்றுவதற்கு பக்க பலமாக அமைந்து விடும் என என அவர் மேலும் தெரிவித்தார்.


text: முன்னாள் ஜனாதிபதி மஹிந்த ராஜபக்ஷவுடன் இணைந்திருப்பவர்களை பழிவாங்குவதற்காகவோ ஓரங்கட்டவோ எவரையும் கட்சி அமைப்பாளர் பதவியிலிருந்து நீக்கவில்லை என சுதந்திரக் கட்சி பொதுச் செயலாளர் அமைச்சர் துமிந்த திசாநாயக்க தெரிவித்தார். கட்சி வழங்கிய பொறுப்புக்களை நிறைவேற்றாததாலேயே 13 பேர் நீக்கப்பட்டு தகுதியான புதியவர்கள் நியமிக்கப்பட்டதாகவும் கட்சியை புனரமைக்கும் திட்டத்தின் கீழ் கட்சியை பலப்படுத்துவதற்காகவே இந்த நடவடிக்கை எடுக்கப்பட்டதாகவும் அவர் குறிப்பிட்டார். ஸ்ரீலங்கா சுதந்திரக் கட்சி ஏற்பாடு செய்திருந்த விசேட ஊடக மாநாடு கட்சி தலைமையகத்தில் நடைபெற்றது. மஹிந்த ராஜபக்ஷவின் 10 வருட ஆட்சியில் கட்சியை பலப்படுத்துவதை விட ஒரு குடும்பத்தை மட்டும் பலப்படுத்தவே நடவடிக்கை எடுக்கப்பட்டதாக குறிப்பிட்ட அவர். தனிப்பட்ட ரீதியான பிரபலமோ வேறு விடயங்களோ எமக்கு முக்கியமல்ல. கட்சி செயற்பாடுகளை முன்னெடுப்பதே பிரதானமானது எனவும் தெரிவித்தார். புதிதாக நியமிக்கப்பட்டவர்கள் மஹிந்த ராஜபக்ஷவுக்கு எதிரானவர்கள் அல்லர். அவர்கள் கடந்த காலத்தில் அவரின் வெற்றிக்காக பாடுபட்டவர்களாவர். சந்திரிகா குமாரதுங்க மற்றும் மஹிந்த ராஜபக்ஷவின் காலங்களின் கட்சிக்காக பாடுபட்டவர்களே இன்று அமைப்பாளர்களாக நியமிக்கப்பட்டுள்ளனர் என்றும் அவர் தெரிவித்தார். கட்சி யாப்புக்கு முரணாக செயற்படுபவர்களை கட்சியை விட்டும் நீக்க முடியும் என்று சுட்டிக்காட்டிய அவர் அமைப்பாளர் பதவியிலிருந்து நீக்கப்பட்டவர்களை கட்சியை விட்டும் அகற்ற வேண்டிய தேவை கிடையாது எனவும் குறிப்பிட்டார். கட்சி ஒற்றுமைக்காக கடந்த காலத்தில் முன்னெடுக்க இருந்த பல முடிவுகளை செயற்படுத்தாமல் பின்வாங்கியதாக சுட்டிக்காட்டிய அவர், மே தினத்தின் போதும் சில நடவடிக்கைகளை எடுக்க திட்டமிட்ட பின்னர் செயற்படுத்தாமல் விட்டதாகவும் குறிப்பிட்டார். மேலும் கருத்துத் தெரிவித்த அவர் கட்சியை புனரமைக்கும் பணிகள் ஆரம்பிக்கப்பட்டுள்ளன. கட்சி அமைப்பாளர்கள், கட்சி நடவடிக்கைகளுடன் இணைந்திருக்க வேண்டும். கட்சி முடிவுகளை கீழ் மட்டம் வரை முன்னெடுக்க வேண்டும். இவ்வாறு கட்சி பொறுப்புகளை நிறைவேற்ற தவறியவர்களே அமைப்பாளர் பதவிகளிலிருந்து நீக்கப்பட்டுள்ளனர். கடந்த இரு ஜனாதிபதிகளினதும் காலத்தில் கட்சி நடவடிக்கைகளுக்கு உதவிய மற்றும் மஹிந்த ராஜபக்ஷவுக்கு நன்கு தெரிந்தவர்களே புதிதாக நியமிக்கப்பட்டுள்ளனர். மேலும் அமைப்பாளர் பதவிகளுக்கு வெற்றிடங்கள் உள்ளன. அவற்றையும் நிரப்ப நடவடிக்கை எடுக்க இருக்கிறோம். கட்சியை பலப்படுத்தவே சகல நடவடிக்கைகளும் எடுக்கப்பட்டு வருகிறது. கட்சி மாநாட்டிற்கு அமைப்பாளர் பதவியிலிருந்து நீக்கப்பட்டவர்களுக்கும் அழைப்பு வழங்கப்படும். இது தவிர ஐ.தே.க. மற்றும் ஐ.ம.சு.மு. கூட்டு கட்சிகளுக்கும் மாநாட்டிற்கு அழைப்பு விடுக்கப்படும். புதிதாக நியமிக்கப்பட்ட அமைப்பாளர்கள் தமது பொறுப்புகளை நிறைவேற்றா விட்டால் அவர்களையும் நீக்க வேண்டி வரும். தற்பொழுது அமைப்பாளர் பதவிகளில் இருந்த நீக்கப்பட்டவர்களை சு.க.வில் இருந்து அகற்ற நாம் எந்த நடவடிக்கையும் எடுக்கப் போவதில்லை. கடந்த காலத்தில் ஜனாதிபதி பல முடிவுகளை எடுத்து பின்னர் கட்சி ஒற்றுமைக்காக அவற்றை செயற்படுத்தாது பின்வாங்கினார். இதனால் கட்சி ஆதாரவாளர்களுக்கு ஏற்படும் பாதிப்பு குறித்தும் கவனிக்கப்பட்டது wஎன்றார்.


ஆனால், அது அவர்களின் பெருந்தன்மை. உண்மையில் 30 வயதையொட்டியுள்ள ஓர் ஆண், தன் சக்திக்கு மீறிய பொருளாதாரச் சுமையைச் சுமக்கிறான்.


text: 2018ம் ஆண்டின் சிறந்த படம் பரியேறும் பெருமாள் – ஃபிலிம் ஃபேர் விருதுக்கு மாரி செல்வராஜ் மகிழ்ச்சி! | Mari Selvaraj happy for Pariyerum Perumal gets best film award at FilmFare - Tamil Filmibeat | Published: Sunday, December 22, 2019, 16:15 [IST] சென்னை: 66வது ஃபிலிம் ஃபேர் விருது சென்னை நேரு உள்விளையாட்டு அரங்கில் நேற்று கோலாகலமாக நடைபெற்றது. இதில், தென்னிந்திய நடிகர்கள் மற்றும் சினிமா கலைஞர்கள் ஒன்றுக்கூடி விழாவில் கலந்து கொண்டனர். இந்த விழாவில் 2018ம் ஆண்டின் சிறந்த படமாக மாரி செல்வராஜ் இயக்கத்தில் வெளியான பரியேறும் பெருமாள் வெற்றிப்பெற்றது. பரியேறும் பெருமாள் படத்திற்கு விருது கிடைத்துள்ள நிலையில், இயக்குநர் மாரி செல்வராஜ் தனது ட்விட்டர் பக்கத்தில் மகிழ்ச்சி தெரிவித்து ட்வீட் போட்டுள்ளார். பா. ரஞ்சித் தயாரிப்பில் மாரி செல்வராஜ் இயக்கத்தில் வெளியான பரியேறும் பெருமாள் திரைப்படம் சாதிய ரீதியில் இன்னமும் தொடரும் வன்முறைகளையும், கொடூரங்களையும் கருப்பி நாய் மூலமும், டீ கிளாஸ் வித்தியாசத்தின் மூலமாகவும் சுளீரென வெளிப்படுத்தியிருந்தார். கதிர், கயல் ஆனந்தி, யோகி பாபு என படத்தில் நடித்த அத்தனை கதாபாத்திரங்களும் ரசிகர்களின் பாராட்டுக்களை அள்ளியது. 66வது ஃபிலிம் ஃபேர் விருது விழாவில் சிறந்த படத்திற்கான விருதும் பரியேறும் பெருமாள் படத்திற்கு வழங்கப்பட்டுள்ளது. 2018 ம் ஆண்டின் சிறந்த படமாக பரியேறும் பெருமாளை @filmfare தேர்ந்தெடுத்து கெளரவபடுத்தியது💐மகிழ்ச்சி @beemji @officialneelam @Music_Santhosh @anandhiactress @am_kathir @pariyankaruppi @Sridhar_DOP @EditorSelva அனைவருக்கும் நன்றி❤ pic.twitter.com/FlCHToo76F — Mari Selvaraj (@mari_selvaraj) December 22, 2019 சென்னையில் நடைபெற்ற விருது விழாவில் கலந்து கொண்டு விருதை பெற்ற இயக்குநர் மாரி செல்வராஜ், 2018ம் ஆண்டின் சிறந்த படமாக பரியேறும் பெருமாளை ஃபிலிம் ஃபேர் தேர்ந்தெடுத்து கெளரவப்படுத்தியது மகிழ்ச்சி என ட்வீட் போட்டு தனது நன்றியைத் தெரிவித்துள்ளார். 2020-ல் தனுஷ் அண்ணனின் படம் கண்டிப்பா சிறந்த படமாக வரும்.... — vip (@UDHAYAMUGILESH) December 22, 2019 2020ல் தனுஷ் படம் வரும் 2020ல் மாரி செல்வராஜ் இயக்கத்தில் தனுஷ் நடிக்கவுள்ள புதிய படம் சிறந்த படமாக தேர்வாகும் என இந்த ரசிகர் தனது வாழ்த்துக்களை இயக்குநர் மாரி செல்வராஜுக்கு தெரிவித்துள்ளார். Adhuku national awardaeee kudukalaaam — Sami (@MariPeriyasami) December 22, 2019 பரியேறும் பெருமாள் படத்துக்கு தேசிய விருதே கொடுத்திருக்கலாம் என இந்த ரசிகர் தனது ஆதங்கத்தை வெளிப்படுத்தியுள்ளார். Anna.. Marana waiting for #Dhanush anna combo.... Summa therikanum.... Thalaivaaan #D ha nalla sethukunga... 😍😍😍😍🙏🙌🤗🤗🤗🤗🤗🤗 — Ram Stylish Tamizhan (@RamLeeofficial) December 22, 2019 பரியேறும் பெருமாள் படத்தைத் தொடர்ந்து அடுத்து மாரி செல்வராஜ் இயக்கும் தனுஷ் படத்திற்கு ரசிகர்கள் மரண வெயிட்டிங்கில் காத்துக் கிடக்கின்றனர். தனுஷ் அண்ணாவை நல்லா செதுக்குங்க என இந்த ரசிகர் ட்வீட் போட்டுள்ளார். Read more about: year ender 2019 filmfare mari selvaraj மாரி செல்வராஜ் Mari Selvaraj very happy and say thanks to FilmFare for the best film 2018 award to its debut movie Pariyerum Perumal at 66th Film Fare award function.


உடைமைக்காரர்(கள்) மார்க் கியூபன்


text: ஆலிஸ் இன் வொண்டர்லாண்ட் (Alice in Wonderland, அற்புத உலகில் ஆலிஸ்) 1865 இல் லூயிஸ் கரோலினால் எழுதப்பட்ட ஒரு புதினம். முயல் குழிக்குள் விழுந்து அங்கொரு அற்புத உலகத்தைக் காணும் ஆல்ஸ் என்ற சிறுமியின் கதையை இப்புதினம் சொல்கிறது. ”அற்புத உலகில் ஆலிசின் சாகசங்கள்” (Alice's Adventures in Wonderland) என்ற முழுப்பெயர் கொண்ட இது, வெளியாகி சுமார் 150 ஆண்டுகள் ஆன பின்னரும் பெரியவர்கள் குழந்தைகள் என அனைத்து அகவையினரின் குறையா வரவேற்பைப் பெற்றுள்ளது. இலக்கியப் பிதற்றல் பாணியின் சிறந்த எடுத்துக்காட்டுகளுள் ஒன்றாகவும் விளங்குகிறது. விந்தையான மாந்தவுருவக விலங்குகள் நிறைந்த ஆலிசின் அற்புத உலகம், புதினத்தின் கதை வடிவம், கதை கூறும் தன்மை ஆகியவை கனவுருப்புனைவு இலக்கியத்தில் ஆழ்ந்த தாக்கத்தை ஏற்படுத்தியுள்ளன. தான் பணிபுரிந்த கல்லூரி முதல்வரின் இளைய மகளுக்கு 1862 சூலை 4-இல் இவர் சொல்லத்துவங்கிய கதையே ஆலிசின் விந்தை உலகமாக விரிவு கொண்டது. ஆலிஸ் என்ற பெண் தோட்டத்தில் கடிகாரத்தைப் பார்த்து கொண்டே ஓடுகின்ற ஒரு முயலைக் காண்கிறாள். அது நுழைந்து ஓடிய ஒரு மரத்தடி பொந்தைத் தேடிப் பார்க்கையில் அவளறியாமல் உள்ளே விழுந்து விட்டாள். அவள் நேராக எங்கே விழுந்தாள் என்ன செய்தாள் என்பதே மீதி கதை. . இதில் ஊடும் மெல்லிய நகைச்சுவையும், வாழ்க்கையின் அடிப்படைக் கோட்பாட்டை அறியத்துடிக்கும் கேள்விகளை பூடகமாக வெளிப்படுத்துவதாலும், இது ஒரு செவ்விலக்கியமாகக் கருதப்பட்டு, அனைத்து வயதினராலும் விரும்பிப் படிக்கப்படுகிறது. மேற்கோள்கள் சுட்டிகள் குட்டன்பெர்க் திட்டத்தில் ஆலிஸின் அற்புத உலகம் செவ்விலக்கிய நூல்கள்


இளம் பெண் இசையமைப்பாளர் அறிமுகமாகும் ஆண்டனி இளம் பெண் இசையமைப்பாளர் அறிமுகமாகும் ‘ஆண்டனி’ May 16, 2018 375 ஆண்டனி புரொடக்ஷன்ஸ் தயாரிப்பில் குட்டி குமார் இயக்கத்தில் உருவாகி உள்ள திரைப்படம் ‘ஆண்டனி’. இந்த படத்தில் ‘சண்டக்கோழி’ புகழ் லால், நிஷாந்த், வைசாலி, ரேகா, சம்பத் ராம், ‘வெப்பம் ‘ ராஜா, சேரன் ராஜ் மற்றும் பலர் நடித்துஉள்ளனர். இந்த படத்திற்கு 19 வயதே ஆன ஷிவாத்மிகா இசை அமைத்துள்ளார். இப்படத்தின் இசை வெளியீட்டு விழா, சென்னையில் நடைபெற்றது. இந்த விழாவில் சிறப்பு விருந்தினர்களாக எஸ்.ஏ.சந்திரசேகர், ஜெயசித்ரா ஆகியோர் கலந்துகொண்டனர் . விழாவில் பேசிய எஸ்.ஏ. சந்திரசேகர், “இந்த படக்குழுவில் உள்ள அனைத்து கலைஞர்களும் சிறிய வயதுடையவர்கள். படத்தின் ட்ரைலர் பிரமிக்க வைக்கிறது. எடிட்டிங் மிக அருமையாக உள்ளது. படம் மிகப்பெரிய வெற்றியடைய வேண்டும்,” என்றார். ஜெயசித்ரா பேசும் போது, படக் குழுவில் உள்ள இளைஞர்கள் அனைவரும் ஒற்றுமையுடன் செயல்பட்டு குறுகிய காலத்தில் இவ்வளவு அருமையான படத்தினை கொடுத்துள்ளனர். இந்த படம் மாபெரும் வெற்றியடைய வேண்டும். தயாரிப்பாளர் ராஜா அவர்களுக்கும் படக்குழுவினருக்கும் வாழ்த்துக்கள்,” என்றார். ‘வெப்பம்’ ராஜா பேசியதாவது, படத்தில் அனைவரும் அவர்களது வேலைகளை மிகச் சிறப்பாக செய்துள்ளனர். இயக்குனர் குட்டி குமார் குறுகிய காலத்தில் படத்தினை முடித்துஉள்ளார்.19 வயது உடைய ஷிவாத்மிகா அருமையாக இசை அமைத்துள்ளார். ஒளிப்பதிவாளர் பாலாஜி ரொம்பவே சூப்பரா பன்னிருக்கார்.,PC ஸ்ரீ ராம் அவைகளை போல் இவரும் மிகப் பெரிய ஒளிப்பதிவாளராக வருவார் என்பதில் எந்த வித மாற்றமும் இல்லை. படத்தின் நாயகன் நிஷாந்த் பட்ட கஷ்டங்கள் அதிகம். கண்டிப்பா அவர் மிகப் பெரிய நடிகராக வருவார். ஒரு நடிகன் 10 படங்கள் நடித்தால் தான் ‘ஆண்டனி’ படத்தில் இவர் நடித்துஉள்ள கதாபாத்திரத்தை பண்ண முடியும். மிகச் சிறப்பாக நடித்துள்ளார்,” என்றார். இயக்குனர் குட்டி குமார் பேசுகையில், “இந்த படத்தினை உருவாக்கக் காரணமாக இருந்த ஆண்டனி ப்ரொடக்ஷன்ஸ் நிறுவனத்திற்கு மிகப் பெரிய நன்றி. இந்த படத்தில் லால் அவர்களை நிஷாந்த் அப்பாவாக நடிக்க வைத்துள்ளோம். ஒரு தந்தை மகன் பற்றிய அன்பை இந்த படத்தில் காட்டி இருக்கிறோம். இரண்டு வித்தியாசமான படக் காட்சிகள் இந்த படத்தில் உருவாக்கப்பட்டுள்ளது. பூமிக்கு மேல், மற்றும் பூமிக்குக் கீழ் என காட்சிகள் அமைக்கப்பட்டுள்ளது. உயிரைப் பணயம் வைத்து நடித்து இருக்கிறார் நடிகர் நிஷாந்த். மேலும்படத்தில் நடித்த அனைவரும் அருமையான நடிப்பினை வெளிப்படுத்தி உள்ளனர். ஷிவாத்மிகாவிடடம் நல்ல திறமை உள்ளது. நன்றாக இசையமைத்திருக்கிறார்,” என்றார். இசை அமைப்பாளர் ஷிவாத்மிகா பேசும் போது, “படத்தில் வாய்ப்பு தந்த குட்டி குமார் அவர்களுக்கு மிகப் பெரிய நன்றி. இந்த படத்தில் நாங்கள் அனைவரும் அறிமுகக் கலைஞர்களாக பணியாற்றி உள்ளோம். வேறுபட்ட இசையை இந்த படத்தில் தந்துள்ளேன். உங்கள் அனைவருக்கும் பிடிக்கும் என நம்புகிறேன்,” என்றார். Tags: antony kutti kumar shivathmika What is the meaning of Kavan ? By vetrivel kasinathan Oct 21, 2016 மீண்டும் நடிக்க வந்தார் ஜோதிகா... By vetrivel kasinathan Nov 17, 2014 அருண் வைத்யநாதன் இயக்கத்தில் அர்ஜுன் – விரைவில் ஆரம்பம்


தேங்காய்பாலில் செய்வதால் இதனை அதிகநாட்கள் வரை வைத்திருந்து பயன்படுத்தமுடியாது.


தண்ணீர் - தண்ணீர் - தண்ணீர்! நிரந்தரத் தீர்வு எங்கே செவ்வாய் 24 டிசம்பர் 2019 10:21:23 தண்ணீர் தண்ணீர் தண்ணீர் என ஸ்ரீ செர்டாங் வட்டார மக்கள் குமுறிக் கொண்டிருக்கிறார்கள். ஒருநாள் நீர் துண்டிப்பு என்றால் பொறுத்துக் கொள்ளலாம், சகித்துக் கொள்ளலாம். ஆனால் பல நாள் பாதிப்பு என்றால் இது இங்குள்ள மக்களை பல இன்னல்களுக்கு உட்படுத்துகிறது என்கிறார் பூச்சோங் தொகுதி மஇகாவின் உதவித்தலைவரும் ஸ்ரீ செர்டாங் மஇகாவின் தலைவருமான கே.எஸ்.சுப்பிரமணியம். மின் துண்டிப்பை ஒருவகையில் சகித்துக் கொள்ளலாம். ஆனால் நீர் துண்டிப்பு நீடித்துக்கொண்டே போவது ஒரு வேதனையான விஷயமாகும். கடந்த கால சம்பவங்களை நினைவு கூர்ந்தால் செமினி நீர் சுத்திகரிப்பு ஆலை அடிக்கடி பாதிப்புக்கு உள்ளாவதாக தெரிகிறது. சம்பந்தப்பட்ட தரப்பு இதுகுறித்து தக்க பாதுகாப்பு மற்றும் தடுப்பு நடவடிக்கைகளை போதிய அளவில் எடுக்கத் தவறி விட்டது போலும். இங்குள்ள மக்களின் மனக்குறைகளை ஸ்ரீ செர்டாங் சட்டமன்ற உறுப்பினர் டாக்டர் சித்திமரியாவின் கவனத்திற்கு ஸ்ரீ செர்டாங் மஇகா கிளை எடுத்துச் சென்றது. எங்களின் தொடர்பு எண் 019-3399202. சட்டமன்ற உறுப்பினர் இவ்விவகாரத்திற்கு விரைவாக தீர்வு காண வேண்டும் என்று கே.சுப்பிரமணியம் மலேசிய நண்பன் தீர்வை நோக்கி வாயிலாக வேண்டுகோள் விடுத்துள்ளார். கழிவுநீர் கலந்து விட்டது. தீர்வுக்கு காலதாமதம் ஆகும் என்று சொல்வதெல்லாம் மக்களின் சிரமங்களுக்கு நிவாரணமாகாது. ஆயர் சிலாங்கூரும் இதில் சிறப்புக் கவனம் செலுத்த வேண்டும். 3,28,957 பேர் இந்த நீர்த் தடையால் பாதிக்கப்பட்டுள்ளதாக தெரிவிக்கப்பட்டுள்ளது. பண்டார் புக்கிட் மக்கோத்தாவில் கழிவுகள் கொட்டும் காரணத்தால் சிலாங்கூரிலும் புத்ரா ஜெயாவிலும் ஆக மொத்தம் 15 லட்சம் மக்கள் தண்ணீரின்றி தத்தளிக்கிறார்கள் என்று செய்தி வருவது நிலைமை மோசமாகி வருவது என்றே அர்த்தம். குடிநீரின்றி மக்கள் தவிப்பது ஒரு தொடர்கதையாக ஆகிவிடக்கூடாது என்று இங்கே வலியுறுத்தப்படுகிறது. லெம்பாகா உருஸ் ஆயர் சிலாங்கூர் வாரியம் இந்த நீர்ப்பிரச்சினைக்கு நிரந்தரத் தீர்வு காணும் கடமை கடப்பாட்டினை கொண்டுள்ளது என்று இங்கு நாங்கள் சுட்டிக்காட்ட விரும்புகிறோம். ஸ்ரீ செர்டாங் வட்டார மக்கள் குமுறிக் கொண்டிருக்கிறார்கள் தோட்டத் தொழிலாளர்களுக்காக குரல் கொடுத்தவர்கள் யார்? கடந்த 1973 -ஆம் ஆண்டு தொழிலாளர் அமைச்சின்... மலேசிய இந்தியர்கள் அரசியல் உரிமையை இழக்கலாமா? மலேசிய இந்தியர்களிடையே காணப்படும் அலட்சியப் போக்கு! கடனில்லாத பட்டதாரி மாணவரை உருவாக்குவோம்! மலேசிய இந்திய மாணவர்களிடையே தற்போது பரவலாக.. ஓரங்கட்டப்பட்ட இந்திய மாணவர்கள்


text: நாடுகளின் பொதுநலவாயம் (Commonwealth of Nations) அல்லது பரவலாக பொதுநலவாயம் (காமன்வெல்த்), எனப்படுவது பெரும்பாலும் முன்னாள் பிரித்தானியப் பேரரசின் ஆட்பகுதிகளாக இருந்த, 56 உறுப்பினர் நாடுகளைக் கொண்ட பன்னாட்டிடை அமைப்பாகும். இருபதாம் நூற்றாண்டின் நடுவில், இரண்டாம் உலகப்போரின் பின்னர் பிரித்தானியாவின் பல குடியேற்ற நாடுகளுக்கு பல நாடுகளுக்கு தன்னாட்சி வழங்கப்பட்டது. இந்நாடுகள் அனைவற்றையும் தன் பிணைப்பில் வைத்திருக்க பிரித்தானியா விரும்பியது. இத்தேவையை நிறைவு செய்ய பொதுநலவாயம் எனும் அமைப்பை உருவாக்கியது. 1949இல் வெளியிடப்பட்ட இலண்டன் பிரகடனத்தின்படி உறுப்பினர் நாடுகள் "கட்டற்றவை மற்றும் சமமானவை" என்று நிறுவப்பட்டது. இந்த கட்டற்ற சங்கத்தின் சின்னமாக அரசர் பொதுநலவாயத்தின் தலைவராக ஆக்கப்பட்டார். பொதுநலவாய இராச்சியம் என அறியப்படும் 15 உறுப்பினர் நாடுகளில் சார்லசு III நாட்டுத் தலைவர் தகுதியில் அரசர் ஆவார். 36 உறுப்பினர் நாடுகள் குடியரசுகளாகும். ஐந்து நாடுகளில் வேறொரு அரசரைத் தலைவராகக் கொண்ட முடியாட்சி உள்ளது. பொதுநலவாய அரசுகளிடையேயான கருத்திணக்கத்துடன் பொதுநலவாயம் தனது செயலகம் மூலமும் அரசு சார்பற்ற அமைப்புகள் மூலமும், பொதுநலவாய நிறுவனத்தால் ஒருங்கிணைக்கப்பட்டும் செயல்படுகிறது.. உறுப்பினர் நாடுகளுக்கிடையே சட்டபூர்வ கடமை ஏதும் இல்லை. மொழி, பண்பாடு,வரலாறு ஆகியவற்றாலும் மக்களாட்சி, மனித உரிமைகள்,மற்றும் சட்ட ஆட்சி குறித்த ஒத்தக் கருத்துக்களாலும் இவை ஒன்று கூடியுள்ளன. இவை பொதுநலவாய பட்டயத்தில் குறிப்பிடப்பட்டுள்ளன. இதே கருத்துக்களால் நான்காண்டுகளுக்கு ஒருமுறை பொதுநலவாய விளையாட்டுக்கள் நடத்தப்படுகின்றன. அக்டோபர் 3, 2013இல், 48 ஆண்டுகள் உறுப்பினராகவிருந்த, காம்பியா பொதுநலவாய நாடுகள் அமைப்பிலிருந்து மிக அண்மையில் விலகிய நாடாகும். பொதுநலவாய நாடுகள் அனைத்துக் கண்டங்களிலும் பரவிய க்கும் கூடுதலான நிலப்பரப்பை, உலக நிலப் பரப்பில் நான்கில் ஒரு பாகத்தை, கொண்டுள்ளன. இந்த நாடுகளின் மொத்த மக்கள்தொகை 2.328 பில்லியனாக மதிப்பிடப்படுகிறது; இது உலக மக்கள் தொகையில் மூன்றில் ஒரு பாகமாகும். 2012இல் பொதுநலவாயத்தின் மொத்த உள்நாட்டு உற்பத்தி (GDP) $10.450 டிரில்லியனாக இருந்தது; இது கொள்வனவு ஆற்றல் சமநிலை (PPP) கொண்டு மதிப்பிட்டால் மொத்த உலக உற்பத்தியில் 17% ஆகும். இந்த அமைப்பு நடத்தும் 2022 ஆம் ஆண்டுக்கான போடியை தென் ஆப்பிரிக்காவின் டர்பன் நகரில் நடத்தயுள்ளதாக நியூசிலாந்தில் உள்ள ஆக்கிலாந்து நகரில் நடந்த கூட்டத்தில் முடிவு செய்யப்பட்டுள்ளது. இந்த நிகழ்வின் மூலம் தென் ஆப்பிரிக்காவிலேயே காமல்வெல்த் போட்டியை நடத்தும் முதல் நகரமாக டர்பன் விளங்குகிறது. வரலாறு தொடக்கம் 1959 ஆம் ஆண்டில் டொமினிய நாளில் கனடாவில் உரையாற்றிய ராணி எலிசபெத் II, 1867 ஜூலை 1 ம் தேதி கனடாவின் கூட்டமைப்பு "பிரிட்டிஷ் பேரரசுக்குள்ளான முதல் சுதந்திர நாடு" என்று அவர் அறிவித்தார்: "எனவே, இது சுதந்திர நாடுகளின் சங்கத்தின் ஆரம்பத்தை குறிக்கிறது. இப்போது இது பொதுநலவாய நாடுகள் என அழைக்கப்படுகிறது. " லார்ட் ரோஸ்பேரி, நீண்ட காலத்திற்குப் பிறகு 1884 ஆம் ஆண்டில், தனது ஆஸ்திரேலியா வருகை தரும் போது பிரிட்டிஷ் சாம்ராஜ்யத்தின் மாறிக்கொன்டு வருவதாகவும் - அதன் சில காலனிகளில் அதிக சுதந்திரம் பெற்றுள்ளது- மேலும் பிரிட்டிஷ் அரசுக்கு ஒரு "நாடுகளின் பொதுநலவாயம்மாக" மாற்றம் பெற்றுவருவதாக கூறினார். பிரிட்டிஷ் மற்றும் காலனித்துவ பிரதம மந்திரிகளின் மாநாடுகள் முதன்முதலாக 1887 ஆம் ஆண்டில் நிகழ்ந்தது, இது 1911 ஆம் ஆண்டில் ஏகாதிபத்திய மாநாடுகள் உருவாக்க வழிவகுத்தது. பொதுநலவாயம் ஏகாதிபத்திய மாநாட்டில் இருந்து உருவாக்கப்பட்டது. ஜான் ஸ்முட்ஸ் 1917 ஆம் ஆண்டில் ஒரு குறிப்பிட்ட காலப்பகுதியில் "பாரிஸ் அமைதி மாநாட்டில்" "பிரிட்டிஷ் பொதுநலவாய நாடுகள் மற்றும் எதிர்கால அரசியலமைப்பு உறவுகள் மற்றும் சார்பற்ற மாற்றங்களை" பற்றிய தனது தொலைநோக்கு திட்டங்களை முன்மொழிர்தார். 1921 ஆம் ஆண்டின் ஆங்கிலோ-ஐரிஷ் உடன்படிக்கை இல் முதன்முதலாக, ஏகாதிபத்திய சட்டப்பூர்வ அங்கீகாரத்தைப் பெற்றது, மேலும் முதன் முதலாக ஐரிஷ் சுதந்திர அரசு நாடாளுமன்ற உறுப்பினர்களால் பதவிப் பிரமாணம் செய்யப்பட்டபோது பிரிட்டிஷ் இராச்சியம் என்ற வார்த்தைக்கு பதிலாக பிரிட்டிஷ் பொதுநலவாய நாடுகள் என்பது பயன்படுத்தப்பட்டது. ஆட்சிப்பகுதிகள் 1926 ஆம் ஆண்டில் ஏகாதிபத்தியநாடுகள் மாநாட்டில், பால்ஃபோர் பிரகடனத்தில், பிரிட்டன் மற்றும் அதன் தலைவர்கள் இவ்வாறு முடிவெடுக்க ஒப்புக்கொண்டனர், அனைத்து உருப்பு நாடுகளையும் "சமமான நிலையிலும், உள்நாட்டு அல்லது வெளி விவகாரங்களில் எந்தவொரு அம்சத்திலும் தலையடுவதில்லை என்று பிரகடனபடுத்தப்பட்டது. மேலும் பிரிட்டிஷ் பொதுநலவாய நாடுகளின் உறுப்பினர்கள் சுதந்திரமாக இணைந்திருந்தாலும், அரசியலமைப்பின் பொதுவான விசுவாசத்தாலும் ஒற்றுமையுடனும் இருக்க வேண்டும் என்றது." உறவு தொடர்பான இந்த அம்சங்கள் 1931 ஆண்டில் வெஸ்ட்மின்ஸ்டர் விதி சட்டத்தின் மூலம்,கனடாவின் ஒப்புதல் இல்லாமல், முறையானவை என்று அறிவிக்கப்பட்டது. ஆனால் ஆஸ்திரேலியா, நியூசிலாந்து, மற்றும் நியூஃபவுண்ட்லேண்ட் நடைமுறைக்கு அமர்த்த வேண்டும். நியூஃபவுண்ட்லேண்ட் 16 பெப்ரவரி 16, 1967 இல், அதன் நாடாளுமன்ற ஒப்புதலுடன், நியூஃபவுண்ட்லேண்ட் அரசாங்கத்தை களைத்து தானாக லண்டன் நேரடி கட்டுப்பாட்டிற்கு திரும்பியது. பின்னர் நியூஃபவுண்ட்லேண்ட் 1949 இல் கனடாவின் 10வது மாகாணம்மாக இனைந்தது. ஆஸ்திரேலியா மற்றும் நியூசிலாந்து, 1942 இல் வெஸ்ட்மின்ஸ்டர் சட்டதத்தெடுப்பு விதியின் படியும் மற்றும் 1949 இல் வெஸ்ட்மின்ஸ்டர் சட்டதத்தெடுப்பு விதியின் படியும் முறையாக ஒப்புதல் வழ்ங்கியது. தென் ஆபிரிக்க ஒன்றியம் வெஸ்ட்மினிஸ்டரின் சட்டத்தை நடைமுறைக்கு எடுக்க வேண்டிய தேவையில்லை என்றாலும், தெற்கு ஆப்பிரிக்காவின் நிலையை ஒரு இறையாண்மை மாநிலமாக உறுதிப்படுத்த வேண்டும் என்பதற்காக 1934 ஆம் ஆண்டில் இரண்டு சட்டங்கள் - யூனியன் சட்டத்தின் நிலை, மற்றும் ராயல் எக்ஸிகியூட்டிவ் செயல்பாடுகள் மற்றும் சீல்ஸ் சட்டம் ஆகியவை நிறைவேற்றப்பட்டன. காலனியாதிக்கம் குறைப்பு இரண்டாம் உலக போர் முடிவடைந்த பிறகு, பிரிட்டிஷ் பேரரசு படிப்படியாக அழிக்கப்பட்டது. அதன் கட்டுப்பாட்டில் இருந்த பெரும்பாலான நாடுகள், பொதுநலவாய பகுதிகள் அல்லது குடியரசுகள், மற்றும் பொதுநலவாய உறுப்பினர்கள் என்று சுதந்திரமான நாடுகளாகிவிட்டன. ஐக்கிய இராச்சியத்தால் நடத்தப்பட்ட 14 பிரிட்டிஷ் வெளிநாட்டுப் பிரதேசங்கள் உள்ளன. ஏப்ரல் 1949 இல், லண்டன் பிரகடனத்தின் பின்னர், "பிரிட்டிஷ்" என்ற வார்த்தையானது பொதுநலவாயம் என்ற தலைப்பில் மாற்றப்பட்டது. பர்மா (1948 இல் மியான்மர் என்று அழைக்கப்பட்டது) மற்றும் ஏடன் (1947) ஆகிய இரண்டு நாடுகள் மட்டும் போரின் போது பிரிட்டிஷ் காலனிகளாகவும் மேலும் பொதுநலவாய நாடுகள் கூட்டமைப்பில் உறுப்பினரில்லாமலும் இருந்தனர். பொறுப்புகள் குறைப்பு குடியரசுகள் புதிய பொதுநலவாயம் மேற்கோள்கள்


இந்தியாவில் கொரோனா வைரஸ் தொற்றை முற்றிலும் ஒழிக்கும் நடவடிக்கையாக 21 நாள் ஊரடங்கு உத்தரவு பிறப்பிக்கப்பட்டுள்ளது. நாட்டில், 3வது நிலையான சமூகதொற்று நிலையை இன்னும் எட்டாத நிலையில் கொரோனா தொற்று அறிகுறியுடன் மருத்துவமனையில் சேர்க்கப்பட்டவர்களுக்கு அடுத்தடுத்து நோய்த்தொற்று உறுதி செய்யப்படுவதால், கடந்த சில நாட்களாக பாதிக்கப்பட்டவர்களின் எண்ணிக்கை அதிகரித்துக் கொண்டே வருகிறது. இந்நிலையில் இன்று (திங்கள்கிழமை) இந்தியாவில் கொரோனா தொற்று உறுதி செய்யப்பட்டவர்களின் எண்ணிக்கை 4,067 ஆக உயர்ந்துள்ளது. மேலும் கொரோனா வைரஸ் தொற்றுக்கு இந்தியாவில் உயிரிழந்தோர் எண்ணிக்கை 109 ஆக உயர்ந்துள்ளது. கொரோனாவால் பாதிக்கப்பட்டு சிகிச்சை பெற்று குணமடைந்தவர்களின் எண்ணிக்கை 291 ஆக உயர்ந்துள்ளதாக மத்திய சுகாதாரத்துறை தெரிவித்துள்ளது.. இதில், அதிகபட்சமாக மகாராஷ்டிராவில் 748 பேர் கொரோனா வைரஸ் தொற்றால் பாதிக்கப்பட்டுள்ளனர். இதற்கடுத்து தமிழ்நாடு-571, டெல்லி- 503, கேரளா-314 ஆகிய மாநிலங்கள் அடுத்த இடங்களில் உள்ளன.


text: தொழிலதிபர்களுக்கு ரூ.33000 கோடி, மீனவர்களுக்கு ரூ.300 கூட கிடையாது: மோடியை விமர்சித்த ராகுல் | Rahul Gandhi alleges pollution caused by Modi ji's 10-15 industrialist friends, fishermen must venture deeper into sea Published : 24 Nov, 2017 10:54 pm தொழிலதிபர்கள் சென்றால் பிரதமர் மோடி ரூ.33000 கோடி கொடுக்க தயாராக உள்ளார், ஆனால் ஒரு மீனவர் சென்றால் 300 ரூபாய் கூட கொடுக்க மறுக்கிறார் என்று காங்கிரஸ் கட்சியின் துணைத் தலைவர் ராகுல் காந்தி கூறினார். குஜராத் சட்டப்பேரவை தேர்தல் பிரசாரத்தில் காங்கிரஸ் கட்சியின் துணைத் தலைவர் ராகுல் காந்தி தீவிர பிரசாரத்தில் ஈடுபட்டு வருகிறார். போர்பந்தரில் மீனவ மக்கள் அதிகமாக வாழும் பகுதியில் பிரச்சாரக் கூட்டத்தில் பேசிய ராகுல் காந்தி, "குஜராத்தில் காங்கிரஸ் கட்சி ஆட்சிக்கு வந்தால் மீன்வளத்திற்கு என தனி அமைச்சகம் ஏற்படுத்துவோம். மீனவ மக்களுக்கு தேவையான உதவிகளை செய்து கொடுப்போம். தொழிலதிபர்கள் சென்றால் பிரதமர் மோடி ரூ. 33000 கோடி கொடுக்கவும் தயாராக உள்ளார், ஆனால் ஒரு மீனவர் சென்றால் 300 ரூபாய் கூட கொடுக்க பிரதமர் மோடி தயாராக இல்லை. கருப்பு பணத்தை வெள்ளையாக மாற்ற நடந்த சதிதிட்டமே மோடி அரசின் பணமதிப்பு நீக்க நடவடிக்கை. குஜராத் மாநிலம் 10 தொழிலதிபர்களுக்கு மட்டும் சொந்தமானது கிடையாது, விவசாயிகள், தொழிலாளிகள், மீனவர்கள் மற்றும் நடுத்தர தொழிலதிபர்களுக்கும் சொந்தமானது. கடந்த சில ஆண்டுகளாக குஜராத் மாநிலத்தில் அனைத்து பணிகளும் 10 தொழிலதிபர்களுக்காகவே செய்யப்பட்டு உள்ளது. அந்த தொழிலதிபர்கள் பிரதமர் மோடியின் பிரசாரத்திற்கு செலவு செய்கிறார்கள். காங்கிரஸ் கட்சியும், நானும் உங்களிடம் எங்களுடைய 'மன் கி பாத்தை' பேச விரும்பவில்லை, உங்களுடைய 'மன் கி பாத்தை' கேட்கவே வந்துள்ளோம். காங்கிரஸ் கட்சி தேசிய ஊரக வேலைவாய்ப்பு உறுதி திட்டத்திற்கு ரூ.33000 கோடி வழங்கியது. ஆனால் அதே அளவு பணத்தை பிரதமர் மோடி டாடா நானோவிற்கு வழங்கினார். நீங்கள் உங்களுடைய நிலம், தண்ணீர், மின்சாரம் போன்றவற்றை டாடா நானோவிற்காக இழந்துவீட்டீர்கள். இப்போது நீங்களே சொல்கிறீர்கள் டாடா நானோவை எங்கேயும் பார்க்கவில்லை" என்று கூறினார். Related Tags : Rahul gandhi , Gujarath , Election campaign , Industrialists , Fishers , ராகுல் காந்தி , குஜராத் , தேர்தல் பிரச்சாரம் , தொழிலதிபர்கள் , மீனவர்கள்


text: செஞ்சி சட்டமன்றத் தொகுதி 19-11-2017 நிகழ்வுகள்:நாம் தமிழர் கட்சி | நாம் தமிழர் கட்சி நாள்: நவம்பர் 21, 2017 In: தமிழக செய்திகள் செஞ்சி சட்டமன்றத் தொகுதியில் ஆர்ப்பாட்டம், கொள்கை விளக்கப் பொதுக்கூட்டம் என தொடர் நிகழ்வுகள் நடைபெற்றது. விழுப்புரம்: செஞ்சி தொகுதியில் வருகிற 15-12-2017 அன்று 'ஈகைத் தமிழன் அப்துல்ரவூப் நினைவேந்தல் பொதுக்கூட்டம்' நடத்துவது தொடர்பாக, 19-11-2017 ஞாயிற்றுக்கிழமை பகல் 11 மணிக்கு ஒருங்கிணைந்த விழுப்புரம் மாவட்ட கலந்தாய்வு, மாநில மாணவர் பாசறை ஒருங்கிணைப்பாளர் கிருஷ்ணன் அவர்கள் தலைமையில் செஞ்சியில் உள்ள கோனேரிக்கோன் கோட்டையில் நடைபெற்றது. இந்த கலந்தாய்வில் விழுப்புரம் மாவட்ட அனைத்து தொகுதி பொறுப்பாளர்களும் கலந்துகொண்டனர். இந்திய கடலோரக் காவல்ப்படை தமிழ் மீனவர்கள் மீது துப்பாக்கி சூடு நடத்தியதை கண்டித்து செஞ்சி தபால் நிலையம் எதிரில் மாலை 3மணிக்கு ஆர்ப்பாட்டம் நடைபெற்றது. இந்த ஆர்ப்பாட்டத்தில் மாநில மாணவர் பாசறை ஒருங்கிணைப்பாளர் இடும்பாவனம் கார்த்திக் மற்றும் ஜோசப் தொகுதி கொள்கை பரப்பு செயலாளர் அவர்கள் கண்டனவுரையாற்றினார்கள். தலைமை கிருஷ்ணன் மாநில மாணவர் பாசறை ஒருங்கிணைப்பாளர், முன்னிலை சுகுமார் தொகுதிச் செயலாளர், வெங்கடேசன் தொகுதித் தலைவர், சக்திவாசன் இளைஞர் பாசறைச் செயலாளர், ஆர்ப்பாட்ட ஒருங்கிணைப்பு தமிழ்முன்அன்சர் தொகுதி துணைச் செயலாளர், தாமு.பிரியா மகளிர் பாசறைச் செயலாளர் மற்றும் தொகுதி நிர்வாகிகள் பங்கேற்றனர். செஞ்சி தொகுதிக்குட்ப்பட்ட ஆலம்பூண்டி ஊராட்சியில் நாம் தமிழர் கட்சி கொள்கை விளக்கப் பொதுக்கூட்டம் மாலை 6மணிக்கு நடைபெற்றது. தலைமை கிருஷ்ணன் மாநில மாணவர் பாசறை ஒருங்கிணைப்பாளர், முன்னிலை சக்திவாசன் இளைஞர் பாசறை செயலாளர், தமிழ்முன்அன்சர் தொகுதி துணைச் செயலாளர், சுந்தர் தொகுதி துணைத் தலைவர். நிகழ்ச்சி ஒருங்கிணைப்பு சுகுமார் தொகுதிச் செயலாளர், வெங்கடேசன் தொகுதித் தலைவர், தாமு.பிரியா மகளிர் பாசறைச் செயலாளர் மற்றும் தொகுதியின் பொறுப்பாளர்களும் உறுப்பினர்களும் கலந்துகொண்டனர். சிறப்புரை: இடும்பாவனம் கார்த்திக் மாநில மாணவர் பாசறை ஒருங்கிணைப்பாளர், ஜோசப் தொகுதி கொள்கை பரப்புச் செயலாளர்.


text: பித்தம் | சிறுகதைகள் (Short Stories in Tamil) பார்வையிட்டோர்: 10,391 ' 'முருகா ஞானபண்டிதா! ' ' என்று கூவியபடி வந்து குளிர்ந்த கல்திண்ணையில் சரிந்தார் பிள்ளை. பண்டாரமும் சிவகுமாரனை எண்ணி கூப்பாடு போட்டார். 'போனதடவை நான் ரெசாயனம் காய்ச்சின பானையை கணக்காக்காம விட்டேன். அது இரும்பு . இரும்புக்கு அதுக்கான ரெச குணம் உண்டு. அது ரெசாயனம் வற்றி வாறப்ப எடைபட்டுப் போட்டுது. அதை நான் ஊகிக்கல்ல. எந்த உலோகமானாலும் அது இந்த ரெசாயனச் சேர்மானத்தில சேந்துகிடும். சேராத ஒரு பாத்திரம் வேணும்.... ' பிள்ளை சற்றே சபலப்பட்டார். ஆனால் இருநூறு ரூபாய் பெரிய தொகை. இரு ஜோடி உழவு மாடு வாங்கலாம். ' ' இல்ல வே பண்டாரம். நம்மாலே இனிமே கட்டாது. ஆளைவிடும் ' ' கோலப்பன் தந்தையிடம் பேசுவதை தவிர்க்க விரும்பினான் ' ' நீரு சும்மா கெடயும் பாட்டா.... நீரெல்லாம் சாமிபூதம்ணு சொல்லியாக்கும்கிந்த மாதிரி ஆளுக கெடந்து சீரழியுதானுக. பாத்தேரா, எப்டி இருக்காண்ணு ? முப்பதுவருஷமா செம்பை தங்கமாக்குதாரு...இதையெல்லாம் இப்டியே விட்டுவைச்சா பிறவு எப்டி தமிழ்நாடு உருப்படும்... இவனுகளையெல்லாம் திருத்தணுமானா ஒரு அய்யா போதாது நூறு அய்யா வந்தாகணும்.... ' ' என்றபடி கோலப்பன் அமர்ந்தான். பண்டாரம் தொடர்ந்தார் ' ' ஒருநாள் அவ ஆளனுப்பினா. செட்டியாரு செத்துப்போயிட்டாரு. ரெசம் காய்ச்சிட்டு இருக்கிறப்ப பாஷாணப்புகை கெளம்பி விஷமேறி செத்தாரு. நாந்தான் முன்ன நிண்ணு எல்லாத்தையும் செய்தேன். செட்டியாரை தூக்கி சிதையிலே வைக்கிறப்ப செட்டிச்சி அவரு வைச்சிருந்த சட்டிபானை புஸ்தகம் எல்லாத்தையும் தூக்கி அதில வைண்ணா. குடும்பத்த பிடிச்ச மூதேவி அதோட ஒழியட்டும்ணா . செரீண்ணு நான்தான் தூக்கிவைச்சேன். மண்சட்டியில நீலமா நவச்சாரம் மாதிரி நாத்தமடிச்சிட்டு என்னமோ ஒட்டியிருந்தது. தீ எரியிறப்ப நீலமா சுவாலை கெளம்பிச்சு. மூணாம் நாள் எலும்பு பொறுக்கிறப்ப நானும் நிண்ணேன். குடிமகன் எலும்பை எடுக்கிறப்ப அந்த சட்டியை பாத்தேன். வெடிச்சுகிடந்தது. உள்ள மஞ்சளா பளபளண்ணு நல்ல புதுப்பொன்னு... ' ' ' 'எனக்கு சந்தேகம். சட்டியை எடுத்துக் கொண்டுவந்து நல்லா பாத்தேன். நீலப்பூச்சு அப்டியே தங்கமாகியிருக்கு. நல்ல சுத்த தங்கம். ஆசாரியை வரவழைச்சு சோதிச்சுப் பாத்தேன். தங்கமேதான். எனக்கு அப்டியே சுழட்டிக்கிட்டு வருது. செட்டியாருக்க புச்தகம் குறிமானம் எல்லாத்தையும் எரிச்சாச்சு. என்ன செய்றது ? விடவும் மனசில்ல. அவளைப்போட்டுக் குடைஞ்சேன். அவரு கடைசியா வாங்கின சாமான்களை விசாரிச்சு வாங்கினேன். அந்த நீலரெசாயனத்துக்க மணம் மட்டும்தான் எனக்கு ஆதாரம். அண்ணைக்கு தொடங்கின ரெசவித்தை. சொத்து போச்சு. பண்டாரமா நாடு சுற்றி பல ஊரும் பல குருவும் கண்டு பல புத்தகம் படிச்சு இண்ணைக்கு இங்க வந்து சேந்ந்திருக்கேன். இப்ப எனக்கு நல்லா தெரியும் நான் ரொம்ப கிட்டக்க வந்தாச்சு. சொல்லப்போனா அந்த ரகசியத்த தொட்டாச்சு. என் அகமனசுக்கு தெரியுது... ஆனா என்னால உங்களை சொல்லி நம்பவைக்க முடியாது. நான் செய்ஞ்சு காட்டுதேன்... ' ' ' 'அரைகுறைசயன்ஸு பேசுறவங்களுக்கு இருக்கிற தர்க்கம் மத்தவங்ககிட்டே இருக்காது... ' ' என்றான் கோலப்பன். ' 'எனக்கு ஒரு துண்டு தங்கம் வேண்டாம். ஆனா இது ஞானம். ஞானம்னா என்ன ? எம்பெருமான் கந்தன்கிட்டே நம்மை கூட்டிட்டு போற பாதை. அஞ்ஞானத்தோட கதவைமூடி வைச்சு நம்மை அவன்கிட்டேருந்து மறைச்சுவைச்சிருக்கு பாசம். ஒரு சயன்ஸ்கண்டுபிடிப்பு ஒரு கதவு திறக்கிறதுக்கு சமம். முருகா ஞானபண்டிதா! ' ' என்றார் பண்டாரம் ' ' இப்ப தம்பி சொன்னாரே ஒரு பொருளை இன்னொண்ணா மாத்த முடியாதுண்ணு. மாத்த முடியும். இப்ப நான் சொல்லுதேன் எண்ணைக்கானாலும் ஒருநாள் மனுஷன் எல்லா பொருளையும் எல்லாமா மாத்தத்தான் போறான்.அண்ணைக்கு மண்ணையும் கல்லையும் அவன் எரிப்பான் தம்பி. கரும்பாறையை சீனியாக்கித் திம்பான். சயன்ஸ் போற வழி அதாக்கும்... ' ' பண்டாரம் கைகளைப் பிரித்துப் பார்த்தார் ' ' பாட்டா நீங்க சொன்னது எனக்குப் புரியாம இல்ல. நான் இதை தொடங்கி முப்பது வருஷமாவுது. எவ்வளவு கேட்டிருப்பேன் எவ்வளவு கண்டிருப்பேன். தங்கம்தேடி வாழ்க்கையை அழிச்சுக்கிட்டவங்க தலைமுறைதலைமுறையா கூடிக்கிட்டே இருக்காங்க... ஆயிரம், லெட்சம்... ஆனா ஒருநாளைக்கும் இந்த அலைச்சல் நிக்காது பாத்துக்கிடுங்க...இதைமட்டும் ஏன் சொல்லுறீங்க ? பசியில்லா உடலுக்காக , வானத்திலே பறக்கிறதுக்காக, சாவில்லா வாழ்வுக்காக, மனுஷன் காலம்தோறும் தேடித்தேடி அலைஞ்சிட்டுதானே இருக்கான்... ? அந்த அலைச்சலை அந்தந்தக் காலத்திலே எத்தனை லெச்சம்பேர் கிண்டல் செய்திருப்பாங்க ? எத்தனை குடும்பங்கள் அவனுக கூடச் சேந்து அழிஞ்சிருக்கும் ? இது ஒருமாதிரி தீயாக்கும் தம்பி. இது நம்ம மேல பிடிச்சுக்கிட்டா பின்ன விடாது. எரிஞ்சி எரிஞ்சு நம்மை சாம்பலாக்கிப்போடும்... ஆனா இப்பிடி எரிஞ்சு சாம்பலாகிப்போறதில ஒரு சொகம் இருக்கு. ஜென்ம சாபல்யமே இதிலே இருக்கு தம்பி. இது நான் சொன்னா உங்களுக்கு யாருக்கும் புரியாது.... நீங்க பைசா குடுக்காட்டி நான் பிச்சை எடுப்பேன் திருடுவேன் கொலைசெய்வேன்.... என் உசிரு இருக்க காலம்வரை இந்த சோதனையை விடமாட்டேன்... ' பண்டாரம் எரிவதை கூட்டம் கூட்டமாக நின்று பார்த்தார்கள். பலபடியாக அனுதாபப்பட்டு பேசிக்கொண்டார்கள். அவர்களுக்கு உண்மையிலேயே துக்கமா இல்லை அது வெறும் பரபரப்பா என்று கோலப்பனுக்குப் புரியவில்லை. அவர்கள் கிளர்ச்சியடைந்திருந்தார்கள். பெரும்பாலானவர்கள் தங்கள் அனுபவம் அல்லது கேட்ட அனுபவம் என்று பொய்களை சொல்லிக் கொண்டிருந்தார்கள். பண்டாரத்தின் மரணம் அவர்களுக்கு ஒருவிதமான நிறைவைத்தான் அளிக்கிறது என்று கோலப்பனுக்குப் பட்டது. அந்தக்கதை அப்படி முடியத்தான் அவர்கள் உள்ளூர விரும்பினார்கள். அவர்கள் அதற்காகக் காத்திருந்திருக்கலாம். கசப்புடன் கோலப்பன் திரும்பினான். அவரது மரணத்துக்கு அவனுடைய சொற்களும் ஒருவகையில் காரணம் என்று அவனுக்கு உள்ளூரத் தெரிந்தது. மாமரத்தை பெருமூச்சுடன் நோக்கினான். இனி அது பேய்மரமாகி விடும். யார்கண்டது அடியில் பண்டாரம் ஒரு குட்டிச்சாமியாக அமர்ந்து பலிகேட்க ஆரம்பித்தாலும் ஆச்சரியமில்லை. கோயில் மதிலோரம் பண்டாரத்தின் செருப்புகள் கிடந்தன. தையல்கள் போடப்பட்ட ஆணிகள் அடிக்கப்பட்ட பழைய முரட்டு டயர் செருப்பு. அதில் ஒன்றில் பண்டாரம் காய்ச்சிய அந்த ரசாயனம் முன்பக்கம் பாதிப்பங்கு நனைத்து உலர்ந்து வயலெட் நிறமாக படர்ந்திருந்தது. பண்டாரம் அதைக் காலில் மாட்டியபடி குடுவையை உதைத்திருக்கவேண்டும். காலால் அதைப் புரட்டிப்பார்த்தவன் மனம் கணம் நின்று இயங்கியது. அமர்ந்து கையால் சுரண்டி நெருடிப் பார்த்தான். செருப்பில் முன்பக்க ஆணிகளில் ஒன்று மின்னியது. இழுத்து எடுத்தான். தோலுக்குள் இருந்த பகுதி இரும்பாகவும் வெளியே இருந்த தலை பொன்னால் ஆனதாகவும் இருந்தது. கதை ஆசிரியர்: ஜெயமோகன். கங்கை கரையில் இருந்த சிறு நகரான கல்மாஷபுரிக்கு பின்மதியத்தில் தன் அமாத்யர் ஊர்ணநாபர் துணையுடன் வணிகர்களாக மாறுவேடமிட்டு பாஞ்சால நாட்டு மன்னன் துருபதன் வந்து சேர்ந்தான் . கங்கை கரையில் சிறு கோயில்களும் அவற்றை ஒட்டி அன்ன சத்திரங்களும் ...


நெருப்புக் குழம்பை கக்கும் எரிமலையில் ஏறி ஆடு, மாடு, கோழி ஆகியவற்றை காணிக்கை செலுத்தும் விநோத விழாவை இந்தோனேசியாவின் பழங்குடி மக்கள் காலம் காலமாக கொண்டாடி வருகின்றனர். நெருப்புக் குழம்பை கக்கும் எரிமலையில் ஏறி ஆடு, மாடு, கோழி ஆகியவற்றை காணிக்கை செலுத்தும் விநோத விழாவை இந்தோனேசியாவின் பழங்குடி மக்கள் காலம் காலமாக கொண்டாடி வருகின்றனர். இந்தோனேசியாவில் எரிமலைகள் அதிக அளவில் காணப்படுகிறது. இந்த எரிமலைகளை பார்ப்பதற்காக சுற்றுலா பயணிகள் அங்கு அதிக அளவில் செல்கின்றனர்.ஒரு வருடத்தில் சராசரியாக 3 கோடி பேர் அங்கு சுற்றுலா சென்று தீவுகளை சுற்றி பார்க்கிறார்கள்.அவற்றில், மவுண்ட் பரோமா என்ற எரிமலையில் ஜூலை மாதம் வினோதமான திருவிழா நடக்கிறது. அப்போது பல்வேறு நாடுகளில் இருந்து வரும் மக்கள் மவுண்ட் பரோமா எரிமலை மீது ஏறி காணிக்கை செலுத்துகிறார்கள்.எரிமலை வெடிக்கும் நிலையில் இருக்கும் போது கூட அதன் மீது ஏறி நின்று வழிபாடு நடத்துகிறார்கள்.இந்தோனேசியாவின் ரோரோ ஆண்டங் என்ற மன்னன் வாரிசு இல்லாமல் கஷ்டப்பட்டான். கடவுளிடம் வேண்டி வாரிசு பெற்ற அவன் இந்த எரிமலைக்கு காணிக்கை அளிப்பதாக சத்தியம் செய்தான்.அன்று முதல் இன்று வரை இந்த காணிக்கை செலுத்தும் விழா கோலாகலமாக கொண்டாடப்படுகிறது. மக்களும் இந்த எரிமலைக்கு காணிக்கை அளித்து வருகிறார்கள். முக்கியமாக அந்த பகுதியில் உள்ள டேன்ஜர் இன பழங்குடி மக்கள் காணிக்கை செலுத்தும் வழக்கத்தை கொண்டுள்ளனர்.பயிர்கள், பழங்கள், காசு என வித்தியாசமான காணிக்கைகளாக வழங்கப்படுகிறது. அதே போன்று ஆடு, மாடு, கோழி போன்றவற்றையும் எரிமலை வாயில் தூக்கி வீசிவிடுகிறார்கள்.


அமெரிக்காவில் அறிவித்த முதலீடுகள் அனைத்தும் தமிழகத்திற்கு வந்தால் முதல்வர் எடப்பாடி பழனிசாமிக்கு திமுகவே பாராட்டு விழா நடத்தும் என அக்கட்சியின் தலைவர் மு.க.ஸ்டாலின் தெரிவித்துள்ளார். முன்னாள் அமைச்சர் மற்றும் திமுக மாவட்ட செயலாளர் வெள்ளக்கோவில் சாமிநாதனின் குடும்ப திருமணவிழா திருப்பூரில் இன்று நடந்தது. இந்த திருமண விழாவில் திமுக தலைவர் மு.க ஸ்டாலின், பாஜக தலைவர்களில் ஒருவரான முன்னாள் எம்.பி சி.பி ராதாகிருஷ்ணன் உள்ளிட்ட பல கட்சி பிரமுகர்கள் கலந்துகொண்டனர். அப்போது பேசிய சி.பி.ராதாகிருஷ்ணன், “கலைஞருக்கு பிறகு கட்சியின் தலைமையை ஏற்ற தளபதி அவர்கள், எங்களையெல்லாம் தோற்கடித்து இன்று வெற்றி தளபதியாக உள்ளார். நாங்கள் இன்னும் உழைக்க வேண்டியதும், அதனை தளபதி அவர்களிடம் கற்றுக்கொள்ள வேண்டியது அதிகமுள்ளது” என்று அவர் கூறினார். இதைத்தொடர்ந்து பேசிய திமுக தலைவர் மு.க.ஸ்டாலின், 1967-ம் ஆண்டு திமுக அரியணை ஏறிய பிறகு தான் சீர்திருத்த திருமணங்களுக்கு சட்ட வடிவம் கொடுக்கப்பட்டது. பொறுத்தார் பூமி ஆள்வார். நாம் இப்போது பொறுத்து கொண்டிருக்கிறோம். அனைவரும் திமுக குடும்ப கட்சி என சொல்கிறார்கள். நானும் இப்போது அழுத்தம் திருத்தமாக சொல்கிறேன். திமுக ஒரு குடும்ப கட்சிதான். குடும்ப பாச உணர்வோடு அனைவரும் உள்ளோம் என்பதால் தான் கருணாநிதி அன்பு உடன் பிறப்புகளே என அழைத்ததைச் சுட்டிக்காட்டினார். சி.பி.ராதாகிருஷ்ணன் பேசும் போது நாங்கள் அவர்களை வீழ்த்தி விட்டோம் என்றார். நான் கூறுகிறேன், உங்களை வீழ்த்தவில்லை, தோற்கடித்து உள்ளோம். அதுவும் நாங்கள் தோற்கடிக்கவில்லை, மக்கள் தான் தோற்கடித்து உள்ளார்கள். பொருளாதாரம் கடும் வீழ்ச்சி அடைந்துள்ளது. அதனை மேலும் சரி செய்ய மத்திய அரசு உரிய நடவடிக்கை மேற்கொள்ள வேண்டும். முதலமைச்சரோடு பெரும்பாலான அமைச்சர்களும் வெளிநாடு சென்றுள்ளனர். இது அதிமுகவின் சுற்றுலாதுறை அமைச்சரவை போல உள்ளது. 2.5 லட்சம் கோடிக்கும் மேலாக முதலீடுகளை முதல்வர் பெற்றுள்ளதாக செய்திகள் வந்துள்ளது. முதல்வர் கூறிய மொத்த முதலீடும் தமிழகத்திற்கு வந்து விட்டால் திமுக சார்பில் முதல்வருக்கு பாராட்டு விழா நடத்த தயார் என்று அவர் கூறியுள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


சிறுதானிய வரிசையில் ஆரோக்கியம் தரும் கம்பு ரொட்டி | Webdunia Tamil கம்பு மாவு – ஒரு கப், வெங்காயம் – 1, தக்காளி – 100 கிராம், பச்சை மிளகாய் – 4, கொத்தமல்லி – சிறிதளவு, மஞ்சள்தூள் – ஒரு சிட்டிகை, எண்ணெய், உப்பு – தேவையான அளவு. கம்பு மாவில் சிறிது உப்பு சேர்த்து தோசை மாவு பதத்தில் கரைத்துக் கொள்ளவும். தோசைக்கல்லில் மாவை வார்த்து, கனமான ரொட்டிகளாக சுட்டெடுக்கவும். சுட்ட ரொட்டிகளை சிறு சிறு துண்டுகளாக்கவும். கடாயில் எண்ணெய் விட்டு, நறுக்கிய வெங்காயம், பச்சை மிளகாய், தக்காளி சேர்த்து நன்றாக வதக்கவும். பிறகு, மஞ்சள்தூள், உப்பு சேர்த்து மீண்டும் வதக்கி, கம்பு ரொட்டித் துண்டுகளை சேர்த்து நன்கு கலந்து, நறுக்கிய கொத்தமல்லி தூவி சூடாகப் பரிமாறவும். உடலுக்கு பலம் தரும் - கம்பு தோசை திருச்சியில் முக அழகிரி ஆதரவாளர்கள் ஒட்டிய சுவரொட்டியால் சர்ச்சை நோயாளிக்கு வழங்கிய பிரெட் பாக்கெட்டில் எலி : எய்ம்ஸ் மருத்துவமனையில் அதிர்ச்சி ஒரு பட்டன் தட்டினால் ரொட்டி ரெடி(வீடியோ) Siruthaaniyam


டிட்லி புயல் தாக்கிய ஒடிசாவில் நிலச்சரிவு - 12 பேர் பலி || 12 feared dead four missing in landslide in Titli hit Odisha மாற்றம்: அக்டோபர் 13, 2018 14:32 டிட்லி புயல் காரணமாக ஒடிசாவில் கனமழை பெய்துவரும் நிலையில் நிலச்சரிவில் சிக்கி 12 பேர் உயிரிழந்ததாக தகவல் வெளியாகி உள்ளது. #TitliCyclone #OdishaRain #Landslide வங்கக் கடலில் உருவான டிட்லி புயல், ஒடிசாவின் கோபால்பூருக்கும் ஆந்திராவின் கலிங்கப்பட்டினத்துக்கும் இடையே கடந்த 11ம் தேதி கரையைக் கடந்தது. இதையடுத்து பலத்த காற்றுடன் ஒடிசா கடற்கரைகளில் பலத்த மழை பெய்து வருகிறது. சாலைகளில் மரங்கள் முறிந்து விழுந்துள்ளதால் போக்குவரத்து துண்டிக்கப்பட்டுள்ளது. பல்வேறு பகுதிகளில் வெள்ளப்பெருக்கு மற்றும் நிலச்சரிவும் ஏற்பட்டுள்ளது. பாதிக்கப்பட்ட பகுதிகளில் தேசிய பேரிடர் மீட்புக்குழுவினர் மற்றும் மாநில மீட்புக் குழுவினர் மீட்பு பணியில் ஈடுபட்டுள்ளனர். இந்நிலையில், கஜபதி மாவட்டம் பாரகாரா கிராமத்தில் நேற்று இடைவிடாமல் மழைபெய்ததால் அப்பகுதியில் நிலச்சரிவு ஏற்பட்டது. இடிபாடுகளில் சிக்கி 12 பேர் உயிரிழந்திருக்கலாம் என சிறப்பு நிவாரண ஆணையர் தெரிவித்துள்ளார். மேலும் மழை பாதிப்பு, மீட்பு மற்றும் நிவாரணப் பணிகள் குறித்தும் அவர் விளக்கினார். நிலச்சரிவு நடந்த பகுதியில் மேலும் 4 பேரைக் காணவில்லை. அவர்களும் நிலச்சரிவில் சிக்கியிருக்கலாம் என அஞ்சப்படுகிறது. அந்த ஊருக்கு செல்லும் சாலைகள் துண்டிக்கப்பட்டிருப்பதால் மீட்புப் பணியில் தொய்வு ஏற்பட்டுள்ளது. இதற்கிடையே கஞ்சம், கஜபதி, ராயகடா மாவட்டங்களில் பாதிக்கப்பட்ட சில பகுதிகளில் முதல்வர் நவீன் பட்நாயக் ஹெலிகாப்டர் மூலம் சென்று பார்வையிட உள்ளார். #TitliCyclone #OdishaRain #Landslide ஒடிசா | ஆந்திர பிரதேசம் | டிட்லி புயல் | கனமழை | நிலச்சரிவு | வெள்ளப்பெருக்கு ஒடிசா - டிட்லி புயல், மழை, வெள்ளத்துக்கு பலியானோர் எண்ணிக்கை 77 ஆக உயர்வு டிட்லி புயல், வெள்ளம், நிலச்சரிவுக்கு ஒடிசாவில் பலியானோர் எண்ணிக்கை 61 ஆக உயர்வு ஒடிசா புயலில் பலி- மகள் உடலை 8 கிலோ மீட்டர் தூக்கி சென்ற தந்தை


டெல்லி நிஜாமுதீனில் தப்லீக் ஜமாத் மாநாடு நடத்த அனுமதி அளித்தது யார்? என்று தேசியவாத காங்கிரஸ் தலைவர் சரத் பவார் கேள்வி எழுப்பியுள்ளார். மகாராஷ்டிரத்தில் இதே அமைப்பு மாநாடு நடத்த அனுமதி கேட்டபோது அதற்கு மாநில அரசு அனுமதி மறுத்துவிட்டது என்றும் அவர் சுட்டிக்காட்டியுள்ளார் . டெல்லியில் அண்மையில் நடைபெற்ற தப்லீக் ஜமாத் மாநாட்டில் வெளிநாட்டவா்கள் பலரும், இந்தியாவில் இருந்தும் சுமார் 9000 பேர் பங்கேற்றனர். இவர்களுக்கு ஏற்பட்ட கொரோனா நோய்த்தொற்று இப்போது நாட்டில் பெரும் பிரச்னையாக உருவெடுத்துள்ளது. ஏனெனில், இந்த மாநாட்டில் பல மாநிலங்களில் இருந்து நூற்றுக்கணக்கான முஸ்லிம்கள் பங்கேற்றுள்ளனர். இப்போது அவர்களில் பெரும்பாலானாவா்களுக்கு கொரோனா தொற்று உறுதி செய்யப்பட்டுள்ளது. இந்நிலையில் ஃபேஸ்புக்கில் மகாராஷ்டிர மக்களிடம் பேசிய சரத் பவார் இது தொடர்பாக கூறியதாவது: கடந்த மாதத்தில் மகாராஷ்டிரத்தில் இரு இடங்களில் இதேபோன்ற மாநாடு நடத்த அனுமதி கோரப்பட்டது. ஆனால், கொரோனா பரவல் முன்னெச்சரிக்கை நடவடிக்கையாக அவா்களுக்கு அனுமதி அளிக்கப்படவில்லை. மேலும், அனுமதி அளிக்கப்படாத நிலையில் மாநாடு நடத்தினால் கடும் நடவடிக்கை எடுக்கப்படும் என்று அமைப்பாளார்களுக்கு மகாராஷ்டிர போலீஸார் எச்சரிக்கை விடுத்தனர் அதே நேரத்தில் டெல்லியில் தப்லீக் ஜமாத் மாநாட்டுக்கு அனுமதி அளிக்கப்பட்டுள்ளது. நிலைமையின் தீவிரத்தை உணராமல் அனுமதி அளித்தது யார்? அதே நேரத்தில் இந்த பிரச்னையை வைத்து குறிப்பிட்ட மதத்தை வேண்டுமென்றே குறை கூற கூடாது என்றார்.


text: சியோல்: பேரழிவை ஏற்படுத்தும் சக்தி வாய்ந்த ஹைட்ரஜன் குண்டுகளை வெடிக்க தயாராக இருப்பதாக வடகொரியா அதிபர் அறிவித்துள்ளது அமெரிக்கா உள்ளிட்ட உலக நாடுகள் மத்தியில் அதிர்ச்சியை ஏற்படுத்தி உள்ளது. அமெரிக்கா,ரஷ்யா, போன்ற நாடுகளின் கடும் எதிர்ப்பையும் பொருட்படுத்தாமல், சர்வதேச ஒப்பந்தங்களையும் மீறி வடகொரியா அணு குண்டு சோதனைகளை நடத்தி வந்துள்ளது. மேலும் அணு ஏவுகணைகளையும் அந்நாடு அவ்வப்போது சோதித்து வருகிறது. இதற்காக அந்த நாட்டின் மீது அமெரிக்கா பொருளாதார தடைகளை விதித்துள்ளது. ஆனால் வடகொரியா எதையும் கண்டுகொள்ளாமல், தனது அணு ஆயுத திட்டங்களை தொடர்ந்து நிறைவேற்றி வருகிறது. இந்நிலையில், வடகொரியா புதிய ஹைட்ரஜன் குண்டு ஒன்றை உருவாக்கி உள்ளதாக அந்த நாட்டின் அதிபர் கிம் ஜாங் -உன் சூசகமாக தெரிவித்துள்ளார். அண்மையில் வடகொரியாவின், வரலாற்று முக்கியத்துவம் வாய்ந்த ராணுவ தளத்தைப் பார்வையிட்ட கிம் ஜாங் -உன், ‘‘வடகொரியா ஏற்கெனவே வலிமை வாய்ந்த அணு ஆயுத நாடு. வடகொரியா தனது இறையாண்மையை காத்துக்கொள்வதற்கு அணு குண்டையும், ஹைட்ரஜன் குண்டையும் வெடிக்க தயார்’’ என்று கூறினார். இதுகுறித்த தகவல்களை அந்த நாட்டின் அதிகாரப்பூர்வமான செய்தி நிறுவனமான ‘கே.சி.என்.ஏ.’ நேற்று (வியாழன்) வெளியிட்டது. அணு குண்டுகளைப் பொறுத்த அளவில், அவை அணு பிளப்பு கொள்கையை அடிப்படையாகக் கொண்டவை. இதில் அணுவை பிளக்கிறபோது, அவை பெரும் ஆற்றலை வெளியிடும். ஹைட்ரஜன் குண்டுகள், தொடக்க நிலை பிளப்பு வெடித்தலில் இருந்து ஆற்றலைப் பயன்படுத்தி மிகவும் அதிக ஆற்றல் உள்ள அணு கருச்சேர்க்கை வெடித்தலை உருவாக்கும். இதனால் அணுகுண்டுகளை விட, ஹைட்ரஜன் குண்டு அதிக சக்தி வாய்ந்தது என்று நிபுணர்கள் தெரிவிக்கின்றனர்.


இதனால் தான் மெர்சல் படத்தில் விஜய்யுடன் நடிக்க மறுத்தேன் - ஜோதிகா ஓபன் டாக்! | Webdunia Tamil Last Updated: புதன், 3 ஜூலை 2019 (13:37 IST) தமிழ் சினிமாவின் உச்ச நடிகர் விஜய்யின் திரைப்பயணத்தில் முக்கிய பாலமாக அமைந்த படம் "மெர்சல்" அட்லீ இயக்கத்தில் உருவான இப்படத்தில் விஜய்க்கு ஜோடியாக நித்யாமேனன் நடித்து படத்தை சூப்பர் டூப்பர் ஹிட் அடித்தனர். மெர்சல் படத்தில் அழகான மனைவியாக நடித்து ரசிகர்களின் உள்ளங்கைகளை வெகுவாக கவர்ந்த நடிகை நிதயமேனனுக்கு சிறந்த நடிகைக்கான பிலிம்பேர் விருது கிடைத்தது. ஆனால் இந்த ரோலில் நடிக்க நடிகை ஜோதிகாவுக்கு தான் முதலில் வாய்ப்பு கிடைத்தது. ஆனால் அவர் நான் இந்த ரோலில் நடிக்கமாட்டேன் என நிராகரித்துவிட்டார். இதனால் பலரும் அவரை விமர்சித்து வந்தனர். தற்போது இதற்கான காரணத்தை நடிகை ஜோதிகா பேட்டி ஒன்றி கூறியுள்ளார், அதாவது "படத்தின் ஸ்கிரிப்ட் பற்றி எனக்கும் இயக்குனருக்கும் கருத்து வேறுபாடு ஏற்பட்டது. அதனால் படத்தில் இருந்து விலகிவிட்டேன். creative difference மட்டும் தான் காரணம்" என ஜோதிகா கூறியுள்ளார்.


Sri Ranganathar Temple - Devadanam /ஸ்ரீ ரங்கநாதர் கோயில் - தேவதானம் ஸ்ரீ ரங்கநாதர் கோயில் – தேவதானம் Sri Ranganathar Temple- Devadanam வடஸ்ரீரங்கம் என்று பக்தர்களால் அழைக்கப்படும் ஒரு திவ்ய க்ஷேத்ரம். சாளுக்கிய மன்னர்களால் கட்டப்பட்ட கோயில் . இங்குள்ள பெருமாள் சாளிகிராம கல்லால் ஆன 18 அடி நீளத்தில்5அடி உயரத்தில் ஐந்து தலை கொண்ட ஆதிசேஷன் மீது சயன கோலத்தில் பள்ளிகொண்ட நிலையில் ஸ்ரீனிவாச பெருமாள் காட்சி தருகிறார் . முதலில் நாம் ராஜகோபுரத்தை தரிசனம் செய்துவிட்டு உள்ளே நுழைந்தால் கொடி மரமும், கருடாழ்வார் ஆகியோரை தரிசனம் செய்யலாம் . அடுத்ததாக ஆஞ்சநேயரை தரிசனம் செய்துவிட்டு உள்ளே சென்றால் துவாரகா பாலகர்கள் நம்மை வரவேற்கிறார்கள் .அவர்களது வலது புறத்தில் பன்னிரு ஆழ்வார்கள் ,மணவாள முனிவர் ,ராமானுஜர் மற்றும் தேசிகர் ஆகியோர் உள்ளனர் . பின்பு நாம் உள்ளே சென்றால் ஆதிசேஷன் மீது சயன கோலத்தில் ஸ்ரீ ரங்கநாத பெருமாள் பள்ளிகொண்ட நிலையில் காட்சியளிக்கிறார் .இவரின் நாபின் மீது பிரம்மா உள்ளார் . இறைவனின் பாதத்தின் அருகில் ஸ்ரீதேவி ,பூதேவி தாயார் இருவரும் அமர்ந்து களைப்பில் இருக்கும் பெருமாளுக்கு சேவை செய்கிறார்கள் . அவரின் திருவடியை சேவித்தவாறு தும்புரு மகரிஷியும் ,பக்த ஆஞ்சநேயரும் காட்சி தருகின்றனர் . 18 அடி நீளம்5அடி உயரத்துடன் காணப்படும் இறைவன் சாளக்ராம கல்லால் செய்யப்பட்டது . இவ்விடம் தேவர்களால் தானம் செய்யப்பட்ட இடம் என்பதால் தேவதானம் என்று அழைக்கப்படுகிறது .இவ்வோரின் அழகில் மயங்கிய சாளுக்கிய மன்னன் இந்த இடத்தை பார்த்து அதிசயித்து நின்றான். அவன் தென் இந்தியாவின் மீது படையெடுத்து வந்தபோது ஸ்ரீரங்கத்தில் உள்ள பெருமாளை கண்டு அவர் அழகில் மயங்கி அதைபோல் ஒரு கோயில் கட்ட வேண்டும் என்று நினைத்தான் ,காவேரி கரையில் ஸ்ரீரங்கம் எவ்வாறு பச்சை பசேலென்று இருந்ததோ அதே போல் இந்த இடமும் இருந்ததால் இங்கேயே பெருமாளுக்கு கோயில் கட்ட தீர்மானித்தான் . அங்கு ஒரு விவசாயி அறுவடை செய்யப்பட்டு ,கதிரடிக்கப்பட்டு காலத்தில் போடப்பட்டிருந்த நெல் மணிகளை மரக்கால் கொண்டு அளந்து கொண்டிருந்தார் . அரசர் பார்க்கும் போது அவரை காணவில்லை . திடீரென அவர் மறைந்தார் , மன்னன் விவசாயியை தேடினார் , களைப்பின் காரணமாக மரக்காலை தலைக்கு வைத்து ஓரிடத்தில் படுத்து உறங்கிக்கொண்டிருந்தார் .சாய்கோஇலத்தில் பெருமாள் மன்னனுக்கு காட்சி கொடுத்து மறைந்தார் .இதனால் மகிழ்ச்சி அடைந்த மன்னன் இவ்விடத்தில் கோயில்கட்ட எண்ணி நேபாள நாட்டில் இருந்து சாளிக்ராம கல்லை கொண்டு வந்து இறைவனுக்கு சிலையை வடித்து வழிபட்டான் . ஸ்ரீரங்கத்தில் உள்ளது போல் பெரியதாக பெருமாள் பெரியதாக உள்ளதால் வட ஸ்ரீரங்கம் என்று அழைக்கப்படுகிறது . பெருமாளுக்கு இடது புறம் ரங்கநாயகி தாயார் மற்றும் அருகில் சக்கரத்தாழ்வார் சன்னதி உள்ளது . இவ் பெருமாளை அம்மாவாசை மற்றும் வெள்ளிக்கிழமைகளில் தொடர்ந்து7வாரம் நெய் தீபம் ஏற்றி வழிபட்டு வந்தால் பணக்கஷ்டம் , திருமணத்தடை நீங்கும் ,குழந்தை பாக்கியம் கிட்டும் . காலை7.00 – 12 .00 , மாலை4.30 –7.00 மணி வரை சென்னை மீஞ்சூரில் இருந்து சுமார்6km தொலைவில் தேவதானம் உள்ளது . அனுப்பம்பட்டு ரயில் நிலையத்தில் இருந்து3km தொலைவில் உள்ளது . தச்சூர் கூட்ரோடு இருந்து பொன்னேரி வழியாக தேவதானம் 16 km தொலைவில் உள்ளது . Categories Chennai Temples, Perumal Temples\tTags chennai perumal temples, Devadanam, indiatempletour, ponneri, ponneri temples, Ranganathar, tamil history, thiruvallure district temples Previous: Sri Agatheeswarar Temple – Pancheshti Next: Sri Balasubramaniya Swamy Temple – Siruvapuri


text: மருத்துவர்கள், சுகாதார பணியாளர்களுக்கான காப்பீட்டு தொகை ரூ.10 லட்சமாக உயர்வு: மே.வங்க முதல்வர் மம்தா அறிவிப்பு மருத்துவர்கள், சுகாதார பணியாளர்களுக்கான காப்பீட்டு தொகை ரூ. 5 லட்சத்தில் இருந்து ரூ. 10 லட்சமாக உயர்த்தப்படுவதாக மேற்கு வங்க முதல்வர் மம்தா பானர்ஜி தெரிவித்துள்ளார். கொரோனா வைரஸ் தொற்று ஒட்டுமொத்த உலக நாடுகளையும் அச்சுறுத்தி வருகிறது. இந்தியாவில் வைரஸ் தொற்று பரவலைத் தடுக்க, 21 நாட்களுக்கு ஊரடங்கு உத்தரவு பிறப்பிக்கப்பட்டுள்ளது. அனைத்து மாநிலங்களிலும் ஊரடங்கு உத்தரவு தீவிரமாக கடைப்பிடிக்கப்படுகிறது. இந்தியாவைப் பொறுத்தவரையில் கொரோனா வைரஸ் தொற்று சமூகப் பரவலாக இல்லை. ஒருவருக்கொருவர் என்ற அளவில்தான் இருக்கிறது. ஆனாலும் நாளுக்கு நாள் நோயாளிகளின் எண்ணிக்கை அதிகரித்து வருகிறது. இந்தியாவில் இதுவரை, 1,251 பேர் கொரோனா தொற்றால் பாதிக்கப்பட்டுள்ளனர்; 32 பேர் உயிரிழந்துள்ளனர் என்று மத்திய சுகாதாரத்துறை அதிகாரிகள் தெரிவித்துள்ளனர். இந்த நிலையில் செய்தியாளர்களைச் சந்தித்த மேற்கு வங்க முதல்வர் மம்தா பானர்ஜி, மாநிலத்தில் உள்ள 22 மாவட்டங்களில் கொரோனா சிறப்பு வார்டு ஏற்படுத்தும் பணிகள் நடைபெறுகின்றன. கொரோனாவுக்கு எதிரான போராட்டத்தில் ஈடுபடும் மருத்துவர்கள், சுகாதாரப் பணியாளர்களுக்கு ரூ. 5 லட்சத்திற்கான காப்பீட்டுத் திட்டத்துக்கு அரசு அனுமதி அளித்திருந்தது. இந்தக் காப்பீட்டுத் தொகையை, ரூ.10 லட்சமாக உயர்த்தவுள்ளோம். மேலும், தூய்மைத் தொழிலாளர்கள், போலீசாருக்கும் இந்தக் காப்பீட்டை வழங்க முடிவு செய்துள்ளோம் என்று தெரிவித்தார். ஊரடங்கு உத்தரவால் அனைத்து மக்களும் வீடுகளில் முடங்கியிருக்கும் சூழலில், கொரோனா வைரசுக்கு எதிரானா போரில் களமிறங்கியுள்ள மருத்துவர்கள், சுகாதாரப் பணியாளர்கள், தூய்மைப் பணியாளர்கள் மற்றும் போலீசாரை ஊக்கப் படுத்தும் வகையில், புதிய காப்பீட்டுத் திட்டத்தை அறிவித்த, மேற்கு வங்க முதல்வரை பல்வேறு தரப்பினரும் பாராட்டி வருகின்றனர்.


எரிபொருள் நாடாக மாறும் இலங்கை! டீசல் தயாரிக்க நடவடிக்கை - Tamilwin #Anuradhapura #Polonnaruwa #North Central Province அனுராதபுரம் மற்றும் பொலன்னறுவை நகரங்களில் சேகரிக்கப்படும் குப்பைகள், பிளாஸ்டிக், பொலித்தீன் ஆகியவைகள் சுற்று சூழலுக்கு பாதிப்பை ஏற்படுத்தாத வகையில் மீள்சுழற்சி செய்வதற்கு நடவடிக்கை மேற்கொள்ளப்பட்டுள்ளது. Two people were injured in a vehicle accident in Hatton


வளர்ச்சி நிதி வழங்க


text: டிசம்பர் 26, 2004 இல், தெற்கு மற்றும் தென்கிழக்கு ஆசிய நாடுகளைத் தாக்கிப் பேரழிவை விளைவித்த ஆழிப்பேரலை சோகத்தைச் சித்தரிக்கும் நோக்கில் தமிழகத்தின் கடலூர் கடற்கரையில் எடுக்கப்பட்ட புகைப்படத்துக்கு உலகச் செய்திப் புகைப்பட விருது கிட்டியிருக்கிறது. இது ராய்ட்டர்ஸ் இந்தியா செய்தி நிறுவனத்தைச் சார்ந்த ஆர்கோ தத்தா என்ற புகைப்பட நிபுணர் 2004 டிசம்பர் 28-ஆம் தேதி எடுத்த படம் ஆகும். சுமார் 70,000 புகைப்படங்கள் இந்தப்போட்டியில் பங்கேற்றன என்பது குறிப்பிடத்தக்கது. சுனாமியின் போது தப்பிபிழைத்த பெண்மணி ஒருவர், கடற்கரையில், தம் உறவினர் ஒருவரின் உடல் அருகே கதறுவதைக் காட்டும் இந்தப் புகைப்படம், சுனாமி அழிவின் கோரத்தையும், சோகத்தையும் துல்லியமாகச் சித்தரிப்பதாக ஆம்ஸ்டர்டாம் நகரில் இப்போட்டியை நடத்தியவர்கள் கூறுகிறார்கள். மேற்கோள்கள் வெளி இணைப்பு பரிசு பெற்ற படம் செய்திகள்


text: வலிசுமந்த முள்ளிவாய்க்கால் நினைவுகளுடன் ... முள்ளிவாய்க்கால் மண்ணே வணக்கம் ! - அகர முதல அழிக்கப்பட்ட இனத்தின் சான்றாக இன்றும் நிலைத்து நிற்கும் முள்ளிவாய்க்கால் வாரத்தின் வலிசுமந்த கவிதைகளுடன் 11ஆம் ஆண்டின் மூன்றாம நாள் – களத்தின் கவிதைகள் Topics: அயல்நாடு, அறிக்கை, அழைப்பிதழ், செய்திகள் Tags: தாய்மண்ணே வணக்கம், நினைவேந்தல், முள்ளிவாய்க்கால்


தமிழ் எழுத்துச் சீர்மை: சீர்திருத்தம் செய்து கிழிக்கப் போகிறார்களாம் இடுகை வகை: முத்துக்கிருஷ்ணன் அருமையான கருத்து. என் சிந்தனையை அப்படியே பிரதிபலிக்கிறது. தற்கால தொழில் நுட்பத்தில் கணினியைச் சீரமைக்க வேண்டுமே தவிர மொழியை அல்ல. 22 செப்டம்பர், 2010 ’அன்று’ பிற்பகல் 4:01 நல்ல மறுமொழி.ஊமையராய்க் குருடராய் வாழ்ந்திடாமல் எழுத்துச்சீர்திருத்த எண்ணங்களை முளையிலேயே கிள்ளி எறியவேண்டும்.இளைதாக முள்மரம் கொல்வதே குறள்நெறி. 22 செப்டம்பர், 2010 ’அன்று’ பிற்பகல் 9:00 23 செப்டம்பர், 2010 ’அன்று’ முற்பகல் 4:56


மோடிக்கு வாழ்த்து தெரிவித்த ராகுல்... தோல்வியை ஏற்றுக்கொள்கிறேன் என உருக்கம்..! மக்களவை தொகுதியில் வெற்றி பெற்ற பாஜகவுக்கும், பிரதமர் மோடிக்கு காங்கிரஸ் தலைவர் ராகுல்காந்தி வாழ்த்து தெரிவித்துள்ளார். Delhi, First Published May 23, 2019, 6:27 PM IST நாடு முழுவதும் 543 மக்களவைத் தொகுதிகளுக்கு கடந்த ஏப்ரல் மாதம் 11-ம் தேதி தொடங்கி கடந்த 19-ம் தேதி வரை7கட்டங்களாக தேர்தல் நடைபெற்றது. தமிழகத்தின் வேலூர் தொகுதிக்கான தேர்தல் ரத்து செய்யப்பட்டது. இதனால் 542 மக்களவை தொகுதிகளில் மட்டும் தேர்தல் நடைபெற்று இன்று வாக்கு எண்ணிக்கை நடைபெற்றது. இதில் வாக்கு எண்ணிக்கை தொடக்கத்தில் இருந்தே பாஜக 340-க்கும் மேற்பட்ட தொகுதிகளில் முன்னிலை வகிக்கிறது. கிட்டத்தட்ட பாஜகவின் வெற்றி உறுதியாகிவிட்ட நிலையில் பாஜக தொண்டர்கள் பட்டாசு வெடித்தும், இனிப்பு வழங்கியும் சந்தோஷத்தை பகிர்ந்து கொண்டு வருகின்றனர். மீண்டும் பிரதமர் மோடி தலைமையில் ஆட்சி அமையும் சூழ்நிலை எழுந்துள்ளது. இந்நிலையில் செய்தியாளர்களை சந்தித்த காங்கிரஸ் தலைவர் ராகுல்காந்தி மக்களவை தேர்தல் தோல்வியை பொறுப்பேற்று கொள்கிறேன். மக்களவை தொகுதியில் வெற்றி பெற்ற பாஜகவுக்கும், பிரதமர் மோடி வாழ்த்து தெரிவித்தார். மேலும் அமேதி தொகுதியில் வெற்றி பெற்ற ஸ்மிருதி இரானிக்கும் வாழ்த்து கூறினார். நாட்டில் பெரும்பாலான மக்கள் காங்கிரஸ் கட்சியை ஏற்றுக்கொண்டுள்ளனர். தோல்வியை கண்டு காங்கிரஸ் தொண்டர்கள் அச்சப்பட தேவையில்லை. இந்தியாவின் நலனில் மோடிக்கு அக்கறை கொள்வார் என்று நம்புகிறேன். இன்றைய தினத்தில் என்னால் இதை மட்டும்தான் சொல்ல முடியும் என்று ராகுல் கூறினார். Last Updated May 23, 2019, 6:27 PM IST